title: 2013/462/UE: Deċiżjoni tal-Kunsill tat- 22 ta’ Lulju 2013 dwar l-iffirmar, f’isem l-Unjoni Ewropea, u l-applikazzjoni provviżorja tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-Sajd bejn l-Unjoni Ewropea u r-Repubblika Gaboniża

text:
               20.9.2013

               MT

               Il-Ġurnal Uffiċjali tal-Unjoni Ewropea

               L 250/1

         DEĊIŻJONI TAL-KUNSILL
   tat-22 ta’ Lulju 2013
   dwar l-iffirmar, f’isem l-Unjoni Ewropea, u l-applikazzjoni provviżorja tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-Sajd bejn l-Unjoni Ewropea u r-Repubblika Gaboniża
   (2013/462/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43, flimkien mal-Artikolu 218(5) tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               Fis-16 ta’ April 2007, il-Kunsill approva l-Ftehim ta’ Sħubija fis-settur tas-Sajd bejn ir-Repubblika Gaboniża u l-Komunità Ewropea (minn hawn ‘il quddiem imsejjaħ il-“Ftehim ta’ Sħubija”), bl-adozzjoni tar-Regolament (KE) Nru 450/2007 (1).

               (2)

               L-aħħar Protokoll ta’ dan il-Ftehim ta’ Sħubija (2) skada fit-2 ta’ Diċembru 2011.

               (3)

               Il-Kunsill awtorizza lill-Kummissjoni tinnegozja Protokoll ġdid li jagħti opportunitajiet tas-sajd lill-bastimenti tal-UE fl-ilmijiet li fihom ir-Repubblika Gaboniża teżerċita s-sovranità jew il-ġurisdizzjoni tagħha fir-rigward tas-sajd. Wara dawn in-negozjati, ġie inizjalat Protokoll ġdid fl-24 ta’ April 2013.

               (4)

               Sabiex tkun żgurata l-kontinwità tal-attivitajiet tas-sajd tal-bastimenti tal-UE, il-Protokoll ġdid jipprevedi l-applikazzjoni provviżorja tiegħu mid-data tal-iffirmar tiegħu sakemm jitlestew il-proċeduri neċessarji għall-konklużjoni tiegħu.

               (5)

               Huwa xieraq li l-Protokoll ġdid jiġi ffirmat,

         ADOTTA DIN ID-DEĊIŻJONI:
   Artikolu 1
   L-iffirmar, f’isem l-Unjoni, tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-Sajd bejn l-Unjoni Ewropea u r-Repubblika Gaboniża (minn hawn ‘il quddiem imsejjaħ “il-Protokoll”) huwa approvat, soġġett għall-konklużjoni tal-Protokoll imsemmi.
   It-test tal-Protokoll huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa awtorizzat li jinnomina l-persuna jew persuni li jkollhom is-setgħa li jiffirmaw il-Protokoll f’isem l-Unjoni.
   Artikolu 3
   Il-Protokoll għandu japplika b’mod provviżorju, skont l-Artikolu 14 tiegħu, mid-data tal-iffirmar tiegħu, sakemm jitlestew il-proċeduri neċessarji għall-konklużjoni tiegħu.
   Artikolu 4
   Din id-Deċiżjoni tidħol fis-seħħ il-jum tal-adozzjoni tagħha.

      Magħmul fi Brussell, it-22 ta’ Lulju 2013.

            Għall-Kunsill

            Il-President

         C. ASHTON

      (1)  Regolament tal-Kunsill (KE) Nru 450/2007 tas-16 ta’ April 2007 dwar il-konklużjoni tal-Ftehim ta’ Sħubija fis-settur tas-sajd bejn ir-Repubblika tal-Gabon u l-Komunità Ewropea (ĠU L 109, 26.4.2007, p. 1).

      (2)  ĠU L 319, 18.11.2006, p. 17


title: Deċiżjoni tal-Kunsill (UE) 2015/2377 tas-26 ta' Ottubru 2015 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Repubblika ta' Palau dwar l-eżenzjoni mill-viża għal soġġorn għal perijodu qasir

text:
               18.12.2015

               MT

               Il-Ġurnal Uffiċjali tal-Unjoni Ewropea

               L 332/11

         DEĊIŻJONI TAL-KUNSILL (UE) 2015/2377
   tas-26 ta' Ottubru 2015
   dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Repubblika ta' Palau dwar l-eżenzjoni mill-viża għal soġġorn għal perijodu qasir
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Ir-Regolament (UE) Nru 509/2014 tal-Parlament Ewropew u tal-Kunsill (1) ittrasferixxa r-referenza għar-Repubblika ta' Palau mill-Anness I għall-Anness II tar- Regolament tal-Kunsill (KE) Nru 539/2001 (2).

               (2)

               Dik ir-referenza għar-Repubblika ta' Palau hija akkumpanjata b'nota f'qiegħ il-paġna li tispeċifika li l-eżenzjoni mill-ħtieġa ta' viża għandha tapplika mid-data tad-dħul fis-seħħ ta' ftehim dwar l-eżenzjoni mill-viża li għandu jiġi konkluż mal-Unjoni Ewropea.

               (3)

               Fid-9 ta' Ottubru 2014, il-Kunsill adotta deċiżjoni li tawtorizza lill-Kummissjoni biex tiftaħ negozjati mar-Repubblika ta' Palau għall-konklużjoni ta' ftehim bejn l-Unjoni Ewropea u r-Repubblika ta' Palau dwar l-eżenzjoni mill-viża għal soġġorn għal perijodu qasir (il-“Ftehim”).

               (4)

               In-negozjati fuq il-Ftehim ma' Palau nfetħu fis-17 ta' Diċembru 2014 u ġew iffinalizzati b'suċċess billi l-ftehim ġie inizjalat, permezz ta' skambju ta' ittri, fis-27 ta' Mejju 2015 mir-Repubblika ta' Palau u fl-10 ta' Ġunju 2015 mill-Unjoni.

               (5)

               Il-Ftehim għandu jiġi ffirmat, u d-dikjarazzjonijiet mehmuża mal-Ftehim għandhom jiġu approvati, f'isem l-Unjoni. Il-Ftehim għandu jiġi applikat fuq bażi proviżorja, mill-jum wara d-data tal-iffirmar tiegħu, sakemm jintemmu l-proċeduri għall-konklużjoni formali tiegħu.

               (6)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li r-Renju Unit ma jieħux sehem fihom, skont id-Deċiżjoni tal-Kunsill 2000/365/KE (3); għaldaqstant ir-Renju Unit mhuwiex qed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (7)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li l-Irlanda ma tieħux sehem fihom, skont id-Deċiżjoni tal-Kunsill 2002/192/KE (4); għaldaqstant l-Irlanda mhijiex qed tieħu sehem f'adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   L-iffirmar f'isem l-Unjoni tal-Ftehim bejn l-Unjoni Ewropea u r-Repubblika ta' Palau dwar l-eżenzjoni mill-viża għal soġġorn għal perijodu qasir (il-“Ftehim”) huwa b'dan awtorizzat, soġġett għall-konklużjoni tal-imsemmi Ftehim.
   It-test tal-Ftehim jinsab mehmuż ma' din id-Deċiżjoni.
   Artikolu 2
   Id-dikjarazzjonijiet mehmuża ma' din id-Deċiżjoni għandhom jiġu approvati f'isem l-Unjoni.
   Artikolu 3
   Il-President tal-Kunsill huwa b'dan awtorizzat li jaħtar il-persuna jew persuni li jkollhom is-setgħa li jiffirmaw il-Ftehim f'isem l-Unjoni.
   Artikolu 4
   Il-Ftehim għandu japplika b'mod proviżorju mill-jum wara d-data tal-iffirmar tiegħu (5), sakemm jitlestew il-proċeduri meħtieġa għal konklużjoni tiegħu.
   Artikolu 5
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, is-26 ta' Ottubru 2015.

            Għall-Kunsill

            Il-President

         C. DIESCHBOURG

      (1)  Ir-Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa (ĠU L 149, 20. 5.2014, p. 67).

      (2)  Ir-Regolament tal-Kunsill (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa (ĠU L 81, 21.3.2001, p. 1).

      (3)  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

      (4)  Id-Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tieħu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20).

      (5)  Id-data tal-iffirmar tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni tal-Kunsill 2013/685/PESK tas- 26 ta’ Novembru 2013 li temenda d-Deċiżjoni tal-Kunsill 2010/413/PESK dwar miżuri restrittivi kontra l-Iran

text:
               27.11.2013

               MT

               Il-Ġurnal Uffiċjali tal-Unjoni Ewropea

               L 316/46

         DEĊIŻJONI TAL-KUNSILL 2013/685/PESK
   tas-26 ta’ Novembru 2013
   li temenda d-Deċiżjoni tal-Kunsill 2010/413/PESK dwar miżuri restrittivi kontra l-Iran
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra d-Deċiżjoni tal-Kunsill 2010/413/PESK dwar miżuri restrittivi kontra l-Iran u li tħassar il-Pożizzjoni Komuni 2007/140/PESK (1), u b'mod partikolari mal-Artikolu 23(2) tagħha,
   Billi:

               (1)

               Fis-26 ta' Lulju 2010, il-Kunsill adotta d-Deċiżjoni 2010/413/PESK dwar miżuri restrittivi kontra l-Iran.

               (2)

               Skont is-sentenzi tagħha tas-16 ta' Settembru 2013 fil-Kawża T-489/10 (2), il-Qorti Ġenerali tal-Unjoni Ewropea annulat id-deċiżjonijiet tal-Kunsill biex Islamic Republic of Iran Shipping Lines, Bushehr Shipping Co. Ltd, Hafize Darya Shipping Lines (HDSL), Irano – Misr Shipping Co., Irinvestship Ltd, IRISL (Malta) Ltd, IRISL Club, IRISL Europe GmbH, IRISL Marine Services and Engineering Co., ISI Maritime Ltd, Khazar Shipping Lines, Leadmarine, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management, South Way Shipping Agency Co. Ltd u Valfajr 8th Shipping Line Co. jiġu inklużi fil-lista ta' persuni u entitajiet soġġetti għal miżuri restrittivi fl-Anness II għad-Deċiżjoni 2010/413/PESK.

               (3)

               Islamic Republic of Iran Shipping Lines, Bushehr Shipping Co. Ltd, Hafize Darya Shipping Lines (HDSL), Irano – Misr Shipping Co., Irinvestship Ltd, IRISL (Malta) Ltd, IRISL Europe GmbH, IRISL Marine Services and Engineering Co., ISI Maritime Ltd, Khazar Shipping Lines, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management, South Way Shipping Agency Co. Ltd u Valfajr 8th Shipping Line Co. għandhom jerġgħu jiġu inklużi fil-lista ta' persuni u entitajiet soġġetti għal miżuri restrittivi, abbażi ta' dikjarazzjonijiet ġodda ta' raġunijiet li jikkonċernaw kull waħda minn dawk l-entitajiet.

               (4)

               L-informazzjoni ta' identifikazzjoni marbuta ma' entità fil-lista ta' persuni u entitajiet soġġetti għal miżuri restrittivi fl-Anness II għad-Deċiżjoni 2010/413/PESK għandha tiġi emendata.

               (5)

               B'segwitu għas-sentenzi tal-Qorti Ġenerali fil-Kawżi T-392/11 (3), T-404/11 (4) u T-63/2012 (5), Iran Transfo, Sakhte Turbopomp va Kompressor (SATAK) (magħrufa wkoll bħala Turbo Compressor Manufacturer, TCMFG) u Oil Turbo Compressor Co. mhumiex inklużi fil-lista ta' persuni u entitajiet soġġetti għal miżuri restrittivi fl-Anness II għad-Deċiżjoni 2010/413/PESK.

         ADOTTA DIN ID-DEĊIŻJONI:
   Artikolu 1
   L-Anness II għad-Deċiżjoni 2010/413/PESK huwa b'dan emendat kif jinsab fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-26 ta’ Novembru 2013.

            Għall-Kunsill

            Il-President

         L. LINKEVIČIUS

      (1)  ĠU L 195, 27.7.2010, p. 39.

      (2)  Sentenza tas-16 ta' Settembru 2013 fil-Każ-T-489/10, Islam Republic of Iran Shipping Lines v il-Kunsill tal-Unjoni Ewropea.

      (3)  Sentenza tas-16 ta' Mejju 2013 fil-Każ T-392/11, Iran Transfo v il-Kunsill tal-Unjoni Ewropea.

      (4)  Sentenza tas-17 ta' April 2013 fil-Każ T-404/11, Turbo Compressor Manufacturer (TCMFG) v il-Kunsill tal-Unjoni Ewropea

      (5)  Sentenza tas-26 ta' Ottubru 2012 fil-Każ T-63/12, Oil Turbo Compressor Co. (Private Joint Stock) v il-Kunsill tal-Unjoni Ewropea

      ANNESS
      I.   L-entitajiet elenkati hawn taħt huma miżjuda mal-lista li tinsab fl-Anness II għad-Deċiżjoni 2010/413/PESK.
      III.   Islamic Republic of Iran Shipping Lines (IRISL)

      B.   Entitajiet

                  Isem

                  Informazzjoni ta' identifikazzjoni

                  Raġunijiet

                  Data tal-elenkar

                  1.

                  Islamic Republic of Iran Shipping Lines (IRISL)

                  No. 37, Aseman Tower (Sky Tower), Sayyade Shirazee Square, Pasdaran Ave., PO Box 19395-1311, Tehran. Iran;
                  IRISL IMO Nri: 9051624; 9465849; 7632826; 7632814; 9465760; 8107581; 9226944; 7620550; 9465863; 9226956; 7375363; 9465758; 9270696; 9193214; 8107579; 9193197; 8108559; 8105284; 9465746; 9346524; 9465851; 8112990

                  IRISL kienet involuta fit-trasbord ta' materjal relatat mal-armi mill-Iran bi ksur tal-paragrafu 5 tar-Riżoluzzjoni tal-KSNU 1747(2007). Tliet każijiet ta' ksur ċar kienu rrappurtati lill-Kumitat tas-Sanzjonijiet tal-Iran tal-Kunsill tas-Sigurtà tan-NU fl-2009.

                  27.11.2013

                  2.

                  Bushehr Shipping Company Limited (magħrufa wkoll bħala Bimeh Iran)

                  143/1 Tower Road, Sliema, Slm 1604, Malta;
                  Nru tar-Reġistrazzjoni C 37422; c/o Hafiz Darya Shipping Company, No. 60, Ehteshamiyeh Square, 7th Neyestan Street, Pasdaran Avenue, Tehran, Iran;
                  IMO Nru 9270658

                  Bushehr Shipping Company Limitedhija proprjetà ta' IRISL.

                  27.11.2013

                  3.

                  Hafiz Darya Shipping Lines (HDSL)
                  (magħrufa wkoll bħala HDS Lines)

                  No. 60, Ehteshamiyeh Square, 7th Neyestan Street, Pasdaran Avenue, Tehran, Iran.

                  HDSL ħadet ir-responsabbiltà bħala s-sid benefiċjarju ta' numru ta' bastimenti ta' Islamic Republic of Iran Shipping Line's (IRISL). Għalhekk, HDSL qed taġixxi f'isem IRISL.

                  27.11.2013

                  4.

                  Irano Misr Shipping Company
                  (magħrufa wkoll bħala. Nefertiti Shipping)

                  6, El Horeya Rd., El Attarein, Alexandria, Eġittu;
                  Inside Damietta Port, New Damietta City, Damietta, Eġittu;
                  403, El NahdaSt., Port Said, Port Said, Eġittu.

                  Irano Misr Shipping Company bħala aġent għal IRISL fl-Eġittu tipprovdi servizzi essenzjali lil IRISL.

                  27.11.2013

                  5.

                  Irinvestship Ltd

                  10 Greycoat Place, London SW1P 1SB, Renju Unit;
                  Numru tar-Reġistrazzjoni tal-Kumpannija # 41101 79

                  Irinvestship Ltd hija proprjetà ta' IRISL.

                  27.11.2013

                  6.

                  IRISL (Malta) Ltd

                  Flat 1, 143 Tower Road, Sliema SLM 1604, Malta;
                  Nru tar-Reġistrazzjoni C 33735

                  IRISL (Malta) Ltd hija fil-biċċa l-kbira proprjetà ta' IRISL, permezz ta' IRISL Europe GmbH, li min-naħa l-oħra hija proprjetà ta' IRISL. Għalhekk, IRISL Malta Ltd hija kkontrollata minn IRISL.

                  27.11.2013

                  7.

                  IRISL Europe GmbH (Hamburg)

                  Schottweg 5, 22087 Hamburg, Ġermanja;
                  Numru tal-V.A.T. DE217283818
                  Nru tar-Reġistrazzjoni HRB 81573

                  IRISL Europe GmbH (Hamburg) hija proprjetà ta' IRISL.

                  27.11.2013

                  8.

                  IRISL Marine Services and Engineering Company

                  Sarbandar Gas Station PO Box 199, Bandar Imam Khomeini, Iran;
                  Karim Khan Zand Avenue (jew: Karimkhan Avenue), Iran Shahr Shomai (jew: Northern Iranshahr Street), No 221, Tehran, Iran;
                  Shahaid Rajaee Port Road, Kilometer of 8, Before Tavanir Power Station, Bandar Abbas, Iran.

                  IRISL Marine Services and Engineering Company hija kkontrollata minn IRISL.

                  27.11.2013

                  9.

                  ISI Maritime Limited (Malta)

                  147/1 St. Lucia Street, Valetta, Vlt 1185, Malta;
                  Nru tar-Reġistrazzjoni C 28940
                  c/o IranoHind Shipping Co. Ltd., Mehrshad Street, Sedaghat St., opp. Park Mellat vali-e-asr Ave., Tehran, Iran

                  ISI Maritime Limited (Malta) hija kollha kemm hi proprjetà ta' Irano Hind Shipping Company li min-naħa tagħha hija fil-biċċa l-kbira tagħha proprjetà ta' IRISL. Għalhekk, ISI Maritime Limited (Malta) hija kkontrollata minn IRISL. Irano Hind Shipping Company hija indikata min-NU li hija proprjetà, li hija kkontrollata, jew li taġixxi f'isem IRISL.

                  27.11.2013

                  10.

                  Khazar Shipping Lines (Bandar Anzali)

                  End of Shahid Mostafa, Khomeini St., Tohid Square, Bandar Anzali 1711-324, Iran, P.O. Box 43145.

                  Khazar Shipping Lines
                  hija proprjetà ta' IRISL.

                  27.11.2013

                  11.

                  Marble Shipping Limited
                  (Malta)

                  143/1 Tower Road, Sliema, Slm 1604, Malta;
                  Nru tar-Reġistrazzjoni C 41949

                  Marble Shipping Limited (Malta)hija proprjetà ta' IRISL.

                  27.11.2013

                  12.

                  Safiran Payam Darya (SAPID) Shipping Company
                  (magħrufa wkoll bħala Safiran Payam Darya Shipping Lines, SAPID Shipping Company)

                  33241 - Narenjestan 8th ST, Artesh Blvd, Aghdasieh, PO Box 19635-1116, Tehran, Iran.

                  Safiran Payam Darya (SAPID) ħadet ir-responsabbiltà bħala s-sid benefiċjarju ta' numru ta' bastimenti ta' Islamic Republic of Iran Shipping Line's (IRISL). Għalhekk, hija qed taġixxi f'isem IRISL.

                  27.11.2013

                  13.

                  Shipping Computer Services Company
                  (SCSCOL)

                  No 37, Asseman, Shahid Sayyad Shirazees Ave, P.O. Box 1587553-1351, Tehran, Iran.

                  Shipping Computer Services Company hija kkontrollata minn IRISL.

                  27.11.2013

                  14.

                  Soroush Saramin Asatir (SSA)
                  (magħrufa wkoll bħala Soroush Sarzamin Asatir Ship Management Company, Rabbaran Omid Darya Ship Management Company, Sealeaders)

                  No 14 (alt. 5), Shabnam Alley, Fajr Street, Shahid Motahhari Avenue, PO Box 196365-1114, Tehran, Iran.

                  Soroush Saramin Asatir (SSA) topera u timmaniġġja numru ta' bastimenti ta' Islamic Republic of Iran Shipping Line's (IRISL). Għalhekk, hija taġixxi f'isem IRISL u tipprovdilha servizzi essenzjali.

                  27.11.2013

                  15.

                  South Way Shipping Agency Co. Ltd
                  (magħrufa wkoll bħala Hoopad Darya Shipping Agent)

                  Hoopad Darya Shipping Agency Company, No 101, Shabnam Alley, Ghaem Magham Street, Tehran, Iran;
                  Fergħa ta' Bandar Abbas: Hoopad Darya Shipping Agency building, Imam Khomeini Blvd, Bandar Abbas, Iran;
                  Fergħa ta' Imam Khomieni: Hoopad Darya Shipping Agency building B.I.K. port complex, Bandar Imam Khomeini, Iran;
                  Fergħa ta' Khorramshahr: Flat no.2-2nd floor, SSL Building, Coastal Blvd, between City Hall and Post Office, Khorramshahr, Iran;
                  Fergħa ta' Assaluyeh: Opposite to city post office, no.2 telecommunication center, Bandar Assaluyeh, Iran;
                  Fergħa ta' Chabahar: Indirizz mhux disponibbli;
                  Fergħa ta' Bushehr: Indirizz mhux disponibbli.

                  South Way Shipping Agency Co Ltd timmaniġġja operazzjonijiet ta' terminal tal-kontejners fl-Iran u tipprovdi servizzi ta' persunal għal flotot f'Bandar Abbas f'isem IRISL. Għalhekk, South Way Shipping Agency Co Ltd qed taġixxi f'isem IRISL.

                  27.11.2013

                  16.

                  Valfajr 8th Shipping Line
                  (magħrufa wkoll bħala Valjafr 8th Shipping Line, Valfajr)

                  No 119, Corner Shabnam Alley, Shoaa Square, Ghaem Magam Farahani, Tehran, Iran P.O. Box 15875/4155
                  Abyar Alley, Corner of Shahid Azodi St. & Karim Khan Zand Ave., Tehran, Iran;
                  Shahid Azodi St., Karim Khan Zand Ave., Abiar Alley, PO Box 4155, Tehran, Iran.

                  Valfajr 8th Shipping Line hija proprjetà ta' IRISL.

                  27.11.2013

            II.   L-entrata għall-entità li tinsab fl-Anness II għad-Deċiżjoni 2010/413/PESK elenkata hawn hija sostitwita bl-entrata ta' hawn taħt.
      I.   Persuni u entitajiet involuti fl-attivitajiet nukleari jew tal-missili ballistiċi u persuni u entitajiet li jipprovdu appoġġ lill-Gvern tal-Iran.

      B.   Entitajiet

                  Isem

                  Informazzjoni ta' identifikazzjoni

                  Raġunijiet

                  Data tal-elenkar

                  1.

                  MASNA (Modierat Saakht Niroogahye Atomi Iran) Kumpannija Maniġerjali għall-Kostruzzjoni tal-Impjanti tal-Enerġija Nukleari

                  P.O. Box 14395-1359, Tehran, Iran

                  Subordinata għal AEOI u Novin Energy (it-tnejn indikati taħt UNSCR 1737). Involuti fl-iżvilupp tar-reatturi nukleari.

                  26.7.2010


title: Deċiżjoni (UE) 2016/1569 tal-Parlament Ewropew tas-28 ta’ April 2016 dwar l-għeluq tal-kontijiet tal-Eurojust għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/360

         DEĊIŻJONI (UE) 2016/1569 TAL-PARLAMENT EWROPEW
   tas-28 ta’ April 2016
   dwar l-għeluq tal-kontijiet tal-Eurojust għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Eurojust għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Eurojust għas-sena finanzjarja 2014, flimkien mar-risposta tal-Eurojust (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Eurojust fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0070/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra d-Deċiżjoni tal-Kunsill 2002/187/ĠAI tat-28 ta’ Frar 2002 li tistabbilixxi Eurojust bil-għan li tiġi msaħħa l-ġlieda kontra l-kriminalità serja (4), u b’mod partikolari l-Artikolu 36 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0099/2016),

               1.

               Jinnota li l-kontijiet annwali finali tal-Eurojust huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet tal-Eurojust għas-sena finanzjarja 2014;

               3.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Amministrattiv tal-Eurojust, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 315.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 63, 6.3.2002, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Deċiżjoni tal-Kunsill (UE) 2017/1388 tas-17 ta' Lulju 2017 dwar il-konklużjoni tal-Ftehim Qafas bejn l-Unjoni Ewropea u l-Kosovo (Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244(1999) u l-Opinjoni tal-QIĠ dwar id-dikjarazzjoni tal-indipendenza tal-Kosovo. ) dwar il-prinċipji ġenerali għall-parteċipazzjoni tal-Kosovo fi programmi tal-Unjoni

text:
                  27.7.2017

                  MT

                  Il-Ġurnal Uffiċjali tal-Unjoni Ewropea

                  L 195/1

            DEĊIŻJONI TAL-KUNSILL (UE) 2017/1388
      tas-17 ta' Lulju 2017
      dwar il-konklużjoni tal-Ftehim Qafas bejn l-Unjoni Ewropea u l-Kosovo (*1) dwar il-prinċipji ġenerali għall-parteċipazzjoni tal-Kosovo fi programmi tal-Unjoni
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 212, flimkien mal-punt (a) tat-tieni subparagrafu tal-Artikolu 218(6) u l-Artikolu 218(7) tiegħu,
      Wara li kkunsidra l-proposta mill-Kummissjoni Ewropea,
      Wara li kkunsidra l-approvazzjoni tal-Parlament Ewropew (1),
      Billi:

                  (1)

                  Skont id-Deċiżjoni tal-Kunsill (UE) 2016/2053 (2), il-Ftehim Qafas bejn l-Unjoni Ewropea u l-Kosovo dwar il-prinċipji ġenerali għall-parteċipazzjoni tal-Kosovo fi programmi tal-Unjoni (“il-Ftehim”) ġie ffirmat fil-25 ta' Novembru 2016, soġġett għall-konklużjoni tiegħu f'data aktar tard.

                  (2)

                  Fl-14 ta' Diċembru 2010 l-Kunsill iddikjara li kien qiegħed jistenna b'interess proposta tal-Kummissjoni li tkun tippermetti l-parteċipazzjoni tal-Kosovo fi programmi tal-Unjoni. Tali parteċipazzjoni għandha ssir possibbli permezz tal-konklużjoni tal-Ftehim.

                  (3)

                  L-għan tal-Ftehim huwa li l-Unjoni twettaq miżuri ta' kooperazzjoni ekonomika, finanzjarja u teknika mal-Kosovo skont l-Artikolu 212 tat-Trattat dwar l-Unjoni Ewropea.

                  (4)

                  Il-konklużjoni tal-Ftehim ma tippreġudikax il-pożizzjoni tal-Istati Membri dwar l-istatus tal-Kosovo, li ser tiġi deċiża skont il-prassi nazzjonali tagħhom u d-dritt internazzjonali. L-ebda terminu, formulazzjoni jew definizzjoni użata f'din id-Deċiżjoni, il-Ftehim, inkluż l-Anness tiegħu, jew fil-programmi tal-Unjoni, ma jikkostitwixxu rikonoxximent tal-Kosovo mill-Unjoni bħala Stat indipendenti u lanqas ma jikkostitwixxu rikonoxximent tal-Kosovo f'dik il-kapaċità minn Stati Membri individwali fejn huma ma jkunux għamlu tali pass.

                  (5)

                  Il-Ftehim jenħtieġ li jiġi approvat,

            ADOTTA DIN ID-DEĊIŻJONI:
      Artikolu 1
      Il-Ftehim Qafas bejn l-Unjoni Ewropea u l-Kosovo dwar il-prinċipji ġenerali għall-parteċipazzjoni tal-Kosovo fi programmi tal-Unjoni huwa b'dan approvat f'isem l-Unjoni.
      It-test tal-Ftehim huwa mehmuż ma' din id-Deċiżjoni.
      Artikolu 2
      Il-President tal-Kunsill għandu, f'isem l-Unjoni Ewropea, jagħti n-notifika prevista fl-Artikolu 10 tal-Ftehim (3).
      Artikolu 3
      Il-Kummissjoni hija awtorizzata tiddetermina, f'isem l-Unjoni, it-termini u l-kondizzjonijiet speċifiċi applikabbli għall-parteċipazzjoni tal-Kosovo f'kull programm partikolari tal-Unjoni, inkluż il-kontribuzzjoni finanzjarja li għandha titħallas, f'konformità mal-Artikolu 5 tal-Ftehim. Il-Kummissjoni għandha żżomm lill-grupp ta' ħidma rilevanti tal-Kunsill infurmat.
      Artikolu 4
      Din id-Deċiżjoni għandha tidħol fis-seħħ fil-jum wara dak tal-adozzjoni tagħha.

         Magħmul fi Brussell, is-17 ta' Lulju 2017.

               Għall-Kunsill

               Il-President

            F. MOGHERINI

         (*1)  Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244(1999) u l-Opinjoni tal-QIĠ dwar id-dikjarazzjoni tal-indipendenza tal-Kosovo.

         (1)  L-Approvazzjoni tal-4 ta' Lulju 2017 (għadha mhix ippubblikata fil-Ġurnal Uffiċjali).

         (2)  Id-Deċiżjoni tal-Kunsill (UE) 2016/2053 tal-14 ta' Novembru 2016 dwar l-iffirmar, f'isem l-Unjoni, tal-Ftehim Qafas bejn l-Unjoni Ewropea u l-Kosovo* dwar il-prinċipji ġenerali għall-parteċipazzjoni tal-Kosovo fi programmi tal-Unjoni (ĠU L 319, 25.11.2016, p. 1).

         (3)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni tal-Kunsill (UE) 2015/1024 tal-15 ta' Ġunju 2015 li tawtorizza lil ċerti Stati Membri li jaċċettaw. fl-interess tal-Unjoni Ewropea, l-adeżjoni ta' Singapore għall-Konvenzjoni tal-Aja tal-1980 dwar l-Aspetti Ċivili tal-Ħtif Internazzjonali ta' Minuri

text:
               30.6.2015

               MT

               Il-Ġurnal Uffiċjali tal-Unjoni Ewropea

               L 163/32

         DEĊIŻJONI TAL-KUNSILL (UE) 2015/1024
   tal-15 ta' Ġunju 2015
   li tawtorizza lil ċerti Stati Membri li jaċċettaw. fl-interess tal-Unjoni Ewropea, l-adeżjoni ta' Singapore għall-Konvenzjoni tal-Aja tal-1980 dwar l-Aspetti Ċivili tal-Ħtif Internazzjonali ta' Minuri
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 81(3), flimkien mal-Artikolu 218 tiegħu,
   Wara li kkunsidra l-proposta tal-Kummissjoni Ewropea,
   Wara li kkunsidra l-opinjoni tal-Parlament Ewropew (1),
   Billi:

               (1)

               L-Unjoni Ewropea stabbilixxiet bħala wieħed mill-għanijiet tagħha l-promozzjoni tal-protezzjoni tad-drittijiet tat-tfal, kif iddikjarat fl-Artikolu 3 tat-Trattat dwar l-Unjoni. Miżuri għall-protezzjoni tat-tfal kontra t-teħid jew iż-żamma illegali tagħhom huma parti essenzjali ta' dik il-politika.

               (2)

               L-Unjoni adottat ir-Regolament tal-Kunsill (KE) Nru 2201/2003 (2)“Brussell IIa”), li għandu l-għan li jħares it-tfal mill-effetti dannużi tat-teħid jew taż-żamma illegali tagħhom u li jistabbilixxi proċeduri biex jiżgura r-ritorn rapidu tagħhom lejn l-Istat tar-residenza abitwali tagħhom, kif ukoll li jiżgura l-ħarsien tad-drittijiet ta' aċċess u d-drittijiet tal-kustodja.

               (3)

               Ir-Regolament (KE) Nru 2201/2003 jikkumplimenta u jirrinfurza l-Konvenzjoni tal-Aja tal-25 ta' Ottubru 1980 dwar l-Aspetti Ċivili tal-Ħtif Internazzjonali ta' Minuri (“il-Konvenzjoni tal-Aja tal-1980”) li tistabbilixxi, fil-livell internazzjonali, sistema ta' obbligi u kooperazzjoni fost l-istati kontraenti u bejn l-awtoritajiet ċentrali bil-għan li jkun żgurat ir-ritorn minnufih ta' tfal li ttieħdu jew inżammu b'mod illegali.

               (4)

               L-Istati Membri kollha tal-Unjoni huma parti għall-Konvenzjoni tal-Aja tal-1980.

               (5)

               L-Unjoni tinkoraġġixxi lil stati terzi biex jaċċedu għall-Konvenzjoni tal-Aja tal-1980 u tappoġġa l-implimentazzjoni korretta tal-Konvenzjoni tal-Aja tal-1980 billi tieħu sehem, flimkien mal-Istati Membri, fost oħrajn, fil-kummissjonijiet speċjali organizzati fuq bażi regolari mill-Konferenza tal-Aja dwar id-dritt internazzjonali privat.

               (6)

               Qafas legali komuni applikabbli bejn l-Istati Membri tal-Unjoni u l-istati terzi jista' jiġi kkunsidrat li joffri l-aħjar soluzzjoni għal każijiet sensittivi ta' ħtif internazzjonali ta' minuri.

               (7)

               Il-Konvenzjoni tal-Aja tal-1980 tistipula li hija tapplika bejn l-istat aderenti u tali stati kontraenti li jkunu ddikjaraw li aċċettaw l-adeżjoni.

               (8)

               Il-Konvenzjoni tal-Aja tal-1980 ma tippermettix li organizzazzjonijiet reġjonali għall-integrazzjoni ekonomika bħall-Unjoni jsiru parti għaliha. Għalhekk, l-Unjoni la tista' taderixxi għall-Konvenzjoni, u lanqas ma tista' tressaq dikjarazzjoni ta' aċċettazzjoni ta' stat aderenti.

               (9)

               Skont l-Opinjoni 1/13 tal-Qorti tal-Ġustizzja tal-Unjoni Ewropea d-dikjarazzjonijiet ta' aċċettazzjoni taħt il-Konvenzjoni tal-Aja tal-1980 jaqgħu fi ħdan il-kompetenza esterna esklużiva tal-Unjoni.

               (10)

               Singapore ressaq l-istrument tal-adeżjoni tiegħu għall-Konvenzjoni tal-Aja tal-1980 fit-28 ta' Diċembru 2010. Dik il-Konvenzjoni daħlet fis-seħħ għal Singapore fl-1 ta' Marzu 2011.

               (11)

               Bosta Stati Membri diġà aċċettaw l-adeżjoni ta' Singapore għall-Konvenzjoni tal-Aja tal-1980. Valutazzjoni tas-sitwazzjoni f'Singapore wasslet għall-konklużjoni li dawk l-Istati Membri li għadhom ma aċċettawx l-adeżjoni ta' Singapore, jinsabu f'pożizzjoni li jaċċettaw, fl-interess tal-Unjoni, l-adeżjoni ta' Singapore taħt it-termini tal-Konvenzjoni tal-Aja tal-1980.

               (12)

               L-Istati Membri li għadhom ma aċċettawx l-adeżjoni ta' Singapore għandhom għalhekk ikunu awtorizzati li jressqu d-dikjarazzjonijiet tagħhom ta' aċċettazzjoni tal-adeżjoni ta' Singapore fl-interess tal-Unjoni skont it-termini stabbiliti f'din id-Deċiżjoni. Ir-Renju tal-Belġju, ir-Repubblika Ċeka, ir-Repubblika Federali tal-Ġermanja, ir-Repubblika tal-Estonja, l-Irlanda, ir-Repubblika Ellenika, ir-Renju ta' Spanja, ir-Repubblika Franċiża, ir-Repubblika Taljana, ir-Repubblika tal-Latvja, ir-Repubblika tal-Litwanja, ir-Repubblika ta' Malta, ir-Repubblika Slovakka u r-Renju tal-Iżvezja li diġà aċċettaw l-adeżjoni ta' Singapore għall-Konvenzjoni tal-Aja tal-1980 m'għandhomx iressqu dikjarazzjonijiet ġodda ta' aċċettazzjoni peress li d-dikjarazzjonijiet eżistenti jibqgħu validi skont id-dritt internazzjonali pubbliku.

               (13)

               Ir-Renju Unit u l-Irlanda huma marbuta bir-Regolament (KE) Nru 2201/2003 u qed jieħdu sehem fl-adozzjoni u l-applikazzjoni ta' din id-Deċiżjoni.

               (14)

               F'konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qed tieħu sehem fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   1.   L-Istati Membri li għadhom m'għamlux dan huma b'dan awtorizzati li jaċċettaw l-adeżjoni ta' Singapore għall-Konvenzjoni tal-Aja tal-25 ta' Ottubru 1980 dwar l-Aspetti Ċivili tal-Ħtif Internazzjonali ta' Minuri (“il-Konvenzjoni tal-Aja tal-1980”) fl-interess tal-Unjoni.
   2.   Dawk l-Istati Membri għandhom, mhux aktar tard mis-16 ta' Ġunju 2016 iressqu dikjarazzjoni ta' aċċettazzjoni tal-adeżjoni ta' Singapore għall-Konvenzjoni tal-Aja tal- 1980 fl-interess tal-Unjoni fformulata kif ġej:

         “[L-isem sħiħ tal-ISTAT MEMBRU] jiddikjara li jaċċetta l-adeżjoni ta' Andorra għall-Konvenzjoni tal-Aja tal-25 ta' Ottubru 1980 dwar l-Aspetti Ċivili tal-Ħtif Internazzjonali ta' Minuri’, f'konformità mad-Deċiżjoni tal-Kunsill (UE) 2015/1024”.

   3.   Kull Stat Membru għandu jinforma lill-Kunsill u lill-Kummissjoni bid-depożitu tad-dikjarazzjoni ta' aċċettazzjoni tiegħu tal-adeżjoni ta' Andorra u jikkommunika lill-Kummissjoni t-test tad-dikjarazzjoni fi żmien xahrejn mid-depożitu tagħha.
   Artikolu 2
   Dawk l-Istati Membri li ressqu d-dikjarazzjonijiet tagħhom ta' aċċettazzjoni tal-adeżjoni ta' Singapore għall-Konvenzjoni tal-Aja tal-1980 qabel id-data ta' adozzjoni ta' din id-Deċiżjoni, m'għandhomx jagħmlu dikjarazzjonijiet ġodda.
   Artikolu 3
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 4
   Din id-Deċiżjoni hija indirizzata lill-Istati Membri kollha, bl-eċċezzjoni tar-Renju tal-Belġju, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika tal-Estonja, l-Irlanda, ir-Repubblika Ellenika, ir-Renju ta' Spanja, ir-Repubblika Franċiża, ir-Repubblika Taljana, ir-Repubblika tal-Latvja, ir-Repubblika tal-Litwanja, ir-Repubblika ta' Malta, ir-Repubblika Slovakka u r-Renju tal-Iżvezja.

      Magħmul fil-Lussemburgu, il-15 ta' Ġunju 2015.

            Għall-Kunsill

            Il-President

         Dz. RASNAČS

      (1)  Opinjoni tal-11 ta' Frar 2015 (għadha ma ġietx ippubblikata fil-Ġurnal Uffiċjali).

      (2)  Regolament tal-Kunsill (KE) Nru 2201/2003 tas-27 ta' Novembru 2003 dwar il-ġurisdizzjoni u r-rikonoxximent u l-infurzar ta' sentenzi fi kwistjonijiet matrimonjali u kwistjonijiet ta' responsabbiltà tal-ġenituri, u li jħassar ir-Regolament (KE) Nru 1347/2000 (ĠU L 338, 23.12.2003, p. 1).


title: Kumitat Politiku u ta’ Sigurtà Deċiżjoni Atalanta/8/2009 tal- 4 ta’ Diċembru 2009 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja (Atalanta)

text:
               12.12.2009

               MT

               Il-Ġurnal Uffiċjali tal-Unjoni Ewropea

               L 327/40

         KUMITAT POLITIKU U TA’ SIGURTÀ DEĊIŻJONI Atalanta/8/2009
   tal-4 ta’ Diċembru 2009
   dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja (Atalanta)
   (2009/946/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2008/851/PESK tal-10 ta’ Novembru 2008 dwar l-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja (1) (Atalanta), u b’mod partikolari l-Artikolu 6 tagħha,
   Billi:

               (1)

               Skont l-Artikolu 6 tal-Azzjoni Konġunta 2008/851/PESK il-Kunsill awtorizza lill-Kumitat Politiku u ta’ Sigurtà (KPS) biex jieħu deċiżjonijiet dwar il-ħatra tal-Kmandant tal-Forza tal-UE.

               (2)

               Fit-22 ta’ Lulju 2009, il-KPS adotta d-Deċiżjoni Atalanta/6/2009 (2) li taħtar lill-Komodor Peter BINDT bħala Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja.

               (3)

               Il-Kmandant tal-Operazzjoni tal-UE rrakkomanda li jinħatar il-Viċi Ammirall Giovanni GUMIERO bħala l-Kmandant ġdid tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja.

               (4)

               Il-Kumitat Militari tal-UE appoġġa dik ir-rakkomandazzjoni.

               (5)

               Skont l-Artikolu 5 tal-Protokoll dwar il-pożizzjoni tad-Danimarka anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u l-implimentazzjoni ta’ deċiżjonijiet u azzjonijiet tal-Unjoni Ewropea li għandhom implikazzjonijiet ta’ difiża,

         ADOTTA DIN ID-DEĊIŻJONI:
   Artikolu 1
   Il-Viċi Ammirall Giovanni GUMIERO huwa b’dan maħtur Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja.
   Artikolu 2
   Din id-Deċiżjoni għandha tifħol fis-seħħ fit-13 ta’ Diċembru 2009.

      Magħmul fi Brussell, l-4 ta’ Diċembru 2009.

            Għall-Kumitat Politiku u ta’ Sigurtà

            Il-President

         O. SKOOG

      (1)  ĠU L 301, 12.11.2008, p. 33.

      (2)  ĠU L 192, 24.7.2009, p. 68.


title: Id-Deċiżjoni tal-Kunsill u tal-kummissjoni tat-12 ta' Ottubru 2000 fuq il-konklużjoni tal-Protokoll għall-Ftehim tas-Sħubija u l-Koperazzjoni li jistabbilixxi sħubjia bejn il-Komunitajiet Ewropej u l-Istati Membri, min-naħa l-waħda, u l-Ukrajna, min-naħa l-oħra

text:
Avviż Legali Importanti

|

32000D0683

Official Journal L 283 , 09/11/2000 P. 0027 - 0027

		Id-Deċiżjoni tal-Kunsill u tal-kummissjonitat-12 ta' Ottubru 2000fuq il-konklużjoni tal-Protokoll għall-Ftehim tas-Sħubija u l-Koperazzjoni li jistabbilixxi sħubjia bejn il-Komunitajiet Ewropej u l-Istati Membri, min-naħa l-waħda, u l-Ukrajna, min-naħa l-oħra(2000/683/KE, KEFA, Euratom)IL-KUNSILL TA' L-UNJONI EWROPEA,IL-KUMMISSJONI EWROPEA,Wara li kkunsidraw it-Trattat li jistabbilixxi l-Komunitajiet Ewropej, u b' mod partikolari l-Artikolu 44(1), l-aħħar sentenza ta' l-Artikolu 47(2), l-Artikolu 55, l-Artikolu 57(2), l-Artikolu 71, l-Artikolu 80(2), Artikli 93, 94, 133 u 308 flimkien mat-tieni sentenza ta' l-Artikolu 300(2) u t-tieni subparagrafu ta' l-Artikolu 300(3) tiegħu,Wara li kkunsidraw it-Trattat li jistabbilixxi l-Komunità Ewropea tal-Faħam u l-Azzar, u b'mod partikolari l-Artikolu 95 tiegħu,Wara li kkunsidraw it-Trattat li jistabbilixxi l-Komunità Ewropea dwar l-Enerġija Atomika, u b'mod partikolari t-tieni paragrafu ta' l-Artikolu 101 tiegħu,Wara li kkunsidraw il-proposta mill-Kummissjoni,Wara li kkunsidraw l-approvazzjoni tal-Parlament Ewropew [1],Wara li kkunsidraw l-approvazzjoni tal-Kunsill skond l-Artikolu 101 tat-Trattat li jistabbilixxi l-Komunit Ewropea dwar l-Enerġija Atomika,Wara li kkonsultaw mal-Kumitat Konsultativ tal-KEFA u bl-approvazzjoni tal-Kunsill,Billi:(1) Il-Ftehim tas-Sħubija u l-Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u l-Ukrajna, min-naħa l-oħra [2], li daħal fis-seħħ fl-1 ta' Marzu tal-1998, jikkontribwixxi biex jintlaħqu l-għanijiet tal-Komunitajiet Ewropej peress li dan huwa parti essenzali ta' l-istrateġija tal-Komunitajiet Ewropej u l-Istati Membri tagħhom fir-rigward tal-Ukrajna.(2) Billi l-Ftehim tas-Sħubija u l-Koperazzjoni ġie ffirmat qabel it-tkabbir ta' l-Unjoni Ewropea biex jiġu inklużi l-Awstrija, il-Finlandja u l-Isvezja, fl-10 ta' April tal-1997 ġie ffirmat Protokoll biex jinkludi t-tliet Stati Membri ġodda fil-Ftehim tas-Sħubija u l-Koperazzjoni.(3) Il-partijiet għamlu Ftehim, fuq l-applikazzjoini proviżorja tal-Protokoll mill-Komunitajiet Ewropej, l-Ukrajna u l-Istati Membri kollha ħlief l-Awstrija, l-Isvezja, il-Finlandja, id-Danimarka u l-Portugall.(4) Il-Firmatarji kollha tal-Protokoll issa rratifikawh,IDDEĊIDEW KIF ĠEJ:Artikolu 1Il-Protokoll għall-Ftehim tas-Sħubija u l-Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom min-naħa l-waħda, u l-Ukrajna, min-naħa l-oħra, għandu jiġi approvat f'isem il-Komunità Ewropea, Il-Komunità tal-Faħam u l-Azzar u l-Komunità Ewropea' tal-Enerġija Atomika.It-Test tal-Protokoll qed jiġi anness ma' din id-Deċiżjoni.Artikolu 2Il-President tal-Kunsill għandu f'isem il-Komunitajiet Ewropej, jagħti n-notifika prevista fl-Artikolu 4 tal-Protokoll. Il-President tal-Kummissjoni għandu jagħti l-istess notifika f'isem il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika.Magħmula fi Brussel, fit-12 ta' Ottubru 2000.F'isem il-KunsillIl-PresidentH. VédrineGħall-KummissjoniR. ProdiIl-President[1] ĠU C 286, tat-22.9.1997, p. 82.[2] ĠU L 49, tad-19.2.1998, p. 3.--------------------------------------------------


title: 2011/729/CFSP: Deċiżjoni tal-Kunsill 2011/729/PESK tal- 10 ta’ Novembru 2011 li temenda d-Deċiżjoni 2011/137/PESK dwar miżuri restrittivi fid-dawl tas-sitwazzjoni fil-Libja

text:
               11.11.2011

               MT

               Il-Ġurnal Uffiċjali tal-Unjoni Ewropea

               L 293/35

         DEĊIŻJONI TAL-KUNSILL 2011/729/PESK
   tal-10 ta’ Novembru 2011
   li temenda d-Deċiżjoni 2011/137/PESK dwar miżuri restrittivi fid-dawl tas-sitwazzjoni fil-Libja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fit- 28 ta’ Frar 2011, il-Kunsill adotta d-Deċiżjoni 2011/137/PESK dwar miżuri restrittivi fid-dawl tas-sitwazzjoni fil-Libja (1), li timplimenta r-Riżoluzzjoni tal-Kunsill tas-Sigurtà tan-Nazzjonjiet Uniti (UNSCR) 1970 (2011).

               (2)

               Fit-23 ta’ Marzu 2011, il-Kunsill adotta d-Deċiżjoni 2011/178/PESK (2) li temenda d-Deċiżjoni 2011/137/PESK u timplimenta l-UNSCR 1973 (2011).

               (3)

               Fit-22 ta’ Settembru 2011, il-Kunsill adotta d-Deċiżjoni 2011/625/PESK (3) li temenda d-Deċiżjoni 2011/137/PESK u timplimenta l-UNSCR 2009 (2011).

               (4)

               Fis-27 ta’ Ottubru 2011, il-Kunsill tas-Sigurtà tan-Nazzjonijiet Uniti adotta l-UNSCR 2016 (2011) li ddeċidiet li l-dispożizzjonijiet tal-paragrafi 6 sa 12 tal-UNSCR 1973 (2011) għandhom jintemmu sal-31 ta’ Ottubru 2011.

               (5)

               Id-Deċiżjoni 2011/137/PESK għandha tiġi emendata skont il-każ,

         ADOTTA DIN ID-DEĊIŻJONI:
   Artikolu 1
   L-Artikolu 3a tad-Deċizjoni 2011/137/PESK huwa b’dan imħassar.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-10 ta’ Novembru 2011.

            Għall-Kunsill

            Il-President

         M. DOWGIELEWICZ

      (1)  ĠU L 58, 3.3.2011, p. 53.

      (2)  ĠU L 78, 24.3.2011, p. 24.

      (3)  ĠU L 246, 23.9.2011, p. 30.


title: Id-Deċiżjoni tal-Kummissjoni tas-17 ta’ Jannar 1994 fuq regoli proċedurali komuni għall-approvazzjoni teknika Ewropea

text:
Avviż Legali Importanti

|

31994D0023

Official Journal L 017 , 20/01/1994 P. 0034 - 0040 Finnish special edition: Chapter 13 Volume 25 P. 0235  Swedish special edition: Chapter 13 Volume 25 P. 0235

		Id-Deċiżjoni tal-Kummissjonitas-17 ta’ Jannar 1994fuq regoli proċedurali komuni għall-approvazzjoni teknika Ewropea(94/23/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 89/106/KEE tal-21 ta’ Diċembru 1988 dwar l-approssimazzjoni ta’ liġijiet, regolamenti u dispożizzjonijiet amministrattivi ta’ l-Istati Membri dwar il-prodotti għall-bini [1], u b’mod partikolari l-Anness II tagħha,Billi l-Artikolu 8 tad-Direttiva hawn fuq imsemmija jipprovdi li l-approvazzjoni teknika Ewropea tista’ tingħata lil ċerti prodotti, b’mod partikolari lil prodotti li dwarhom m’hemm la standard armonizzat u lanqas standard nazzjonali u lil prodotti li jiddifferixxu b’mod sinifikanti mill-istandards nazzjonali armonizzati jew rikonoxxuti;Billi saret dispożizzjoni għall-introduzzjoni ta’ regoli proċedurali komuni dwar kif tintalab, tkun imħejjija u tingħata dik l-approvazzjoni; billi l-Anness II għad-Direttiva hawn fuq imsemmija jistipula wkoll li dawn ir-regoli proċedurali komuni għandhom jiġu adottati mill-Kummissjoni abbażi ta’ l-opinjoni tal-kumitat b’mod konformi ma’ l-Artikolu 20 tad-Direttiva;Billi dawn ir-regoli proċedurali komuni kienu ġew approvati mill-kumitat previst mid-Direttiva fil-laqgħa tiegħu tat-22 ta’ April 1993, skond il-proċeduri stabbiliti bid-Direttiva,IDDEĊIDIET KIF ĠEJ:Artikolu unikuSkond id-Direttiva 89/106/KEE, talbiet għall-approvazzjoni teknika Ewropea għandhom isiru u dik l-approvazzjoni għandha tiġi mħejjija u tingħata skond ir-regoli proċedurali komuni previsti fl-Anness ta’ din id-Deċiżjoni.Magħmul fi Brussel, fis-17 ta’ Jannar 1994.Għall-KummissjoniMartin bangemannMembru tal-Kummissjoni[1] ĠU L 40, 11.2.1989, p. 12.--------------------------------------------------ANNESSIR-REGOLI PROĊEDURALI KOMUNI DWAR KIF JINTALBU, JIĠU MĦEJJIJA U JINGĦATAW L-APPROVAZZJONIJIET TEKNIĊI EWROPEJ.0. Introduzzjoni0.1. Dawn ir-regoli komuni jiddefinixxu l-proċeduri li għandhom jiġu adottati dwar kif jintalbu, jkunu mħejjija u jingħataw approvazzjonijiet tekniċi Ewropej kif espressi fl-Anness II.3 tad-Direttiva tal-Kunsill 89/106/KEE [1] tal-21 ta’ Diċembru 1988 dwar l-approssimazzjoni ta’ liġijiet, regolamenti u dispożizzjonijiet amministrattivi ta’ l-Istati Membri dwar il-prodotti għall-bini dwar l-approssimazzjoni tal-liġijiet, ir-regolamenti u d-dispożizzjonijiet amministrattivi ta’ l-Istati Membri rigward il-prodotti tal-bini, minn issa ’l quddiem magħrufa bħala d-Direttiva (CPD).0.2. EOTA hija organizzazzjoni stabbilita skond id-dispożizzjonijiet tad-Direttiva li tlaqqa’ flimkien il-korpi nominati mill-Istati Membri tal-Komunità Ewropea għall-għoti ta’ l-approvazzjonijiet tekniċi Ewropej (ETA) kif previst fil-kamp ta’ applikazzjoni tagħha.1. Ir-regoli ġenerali1.1. Is-Segretarjat ta’ l-EOTA għandu l-lista aġġornata ta’ l-ETAs maħruġa. Lista tiġi ppubblikata mill-inqas darba fis-sena.1.2. Il-Bord Tekniku ta’ l-EOTA huwa responsabbli biex jistabbilixxi dawk il-kumitati li jkunu meħtieġa biex imexxu u jikkoordinaw il-produzzjoni ta’ ETAs.1.3. Il-korpi ta’ l-approvazzjoni jippubblikaw l-ETAs maħruġa minnhom fil-lingwa(i) uffiċjali rispettiva(i) tagħhom.1.4. Id-diffikultajiet li jitqanqlu dwar id-Direttiva li ma jistgħux jiġu riżolti mill-Kummissjoni Eżekuttiva ta’ l-EOTA jintbagħtu lill-Kummissjoni tal-Komunitajiet Ewropej (minn issa ’l quddiem imsejħa ‘l-Kummissjoni tal-KE’) biex jiġu riżolti.2. Ir-regoli dwar l-applikazzjoni għal ETA2.1. Applikazzjoni għal approvazzjoni teknika Ewropea tista’ ssir minn fabbrikant, jew minn aġent stabbilit fil-Komunità, minn issa ’l quddiem imsejjaħ l-applikant. L-aġent għandu jiġi nominat speċifikament mill-fabbrikant biex jaġixxi għan-nom tiegħu.2.2. L-applikazzjoni għandha ssir lil xi wieħed mill-korpi ta’ l-EOTA, li hu responsabbli għall-qasam relevanti; iżda, mhux permess li wieħed jibgħat applikazzjoni għall-istess prodott tal-bini lil aktar minn korp wieħed.2.3. Bl-applikazzjoni tiegħu b’mod konformi ma’ din ir-regola l-applikant jawtorizza lill-korp ta’ l-approvazzjoni li lilu jkun bagħat l-applikazzjoni biex jinforma lill-Kummissjoni tal-KE, lill-korpi l-oħra ta’ l-EOTA u lis-Segretarjat ta’ l-EOTA dwar il-kontenut ta’ l-applikazzjoni.2.4. Qabel ma jissottometti l-applikazzjoni tiegħu l-applikant għandu - fuq talba tiegħu stess- jirċievi, wara li jagħti dik l-informazzjoni kif mitlub mill-korp ta’ l-approvazzjoni, informazzjoni dwar:- il-proċedura ta’ l-approvazzjoni,- l-istima ta’ l-iskeda taż-żmien meħtieġ għall-korp ta’ l-approvazzjoni biex ilesti l-proċedura ta’ l-approvazzjoni għall-prodott speċifiku,- stima ta’ l-ispiża għall-inkarigu konness mal-proċedura ta’ l-approvazzjoni u l-modalitajiet tal-ħlas.Fil-każ li l-qasam tas-suġġett ma jkunx ġie diġà approvat bħala approprjat għall-ETAs, jew fil-każ ta’ prodott li jkun differenti b’mod sinifikanti mill-istandards armonizzati jew l-istandards nazzjonali rikonoxxuti, l-informazzjoni t’hawn fuq tingħata biss lill-applikant wara deċiżjoni dwar il-possibiltà li tinħareġ ETA meħuda b’mod konformi mal-proċedura deskritta fi 3.2.L-applikant jiġi informat bid-deċiżjoni.2.5. L-applikazzjoni għandha ssir skond format standard (ara l-Appendiċi 1) fil-lingwa ta’ l-Istat Membru fejn il-korp ta’ l-approvazzjoni jkun stabbilit sakemm ma jkunx hemm qbil mod ieħor mill-korp ta’ l-approvazzjoni.2.6. L-applikazzjoni għandu jkollha magħha deskrizzjoni tal-prodott tal-bini, speċifikazzjonijiet, disinji u rapporti dwar xi provi, li jispjegaw fid-dettall is-suġġett li dwaru tkun qed issir l-applikazzjoni u l-użu maħsub għaliha.2.7. Fil-formula ta’ l-applikazzjoni l-applikant għandu jiddikjara l-postijiet kollha tal-fabbrikazzjoni. Huwa għandu jiżgura li dawn il-postijiet tkun tista’ ssirilhom żjara mill-korp ta’ l-approvazzjoni jew mir-rappreżentant tiegħu matul il-ħinijiet tax-xogħol,in vista tal-ħruġ ta’ l-ETA.2.8. Il-korp ta’ l-approvazzjoni għandu, fi żmien xahrejn, jirrikonoxxi r-riċevuta ta’ l-applikazzjoni u jikkonferma li jkun ser jibda l-proċeduri (ara l-Appendiċi 2 għall-format standard).Jekk l-applikazzjoni ma tiġix aċċettata, il-korp ta’ l-approvazzjoni għandu jagħti r-raġunijiet. L-applikant jista’ mbagħad japplika lil xi korp ta’ l-approvazzjoni ieħor.2.9. Il-korp ta’ l-approvazzjoni għandu jinforma lill-applikant dwar liema dokumenti, riżultati tat-testijiet, kalkoli, eċċ għandu jressaq biex il-korp ta’ l-approvazzjoni jkun jista’ jistma kemm il-prodott ikun tajjeb biex jintuża għall-użu maħsub.Hu d-dmir ta’ l-applikant li jforni lill-korp ta’ l-approvazzjoni d-dokumenti meħtieġa u li jappoġġa lill-korp ta’ l-approvazzjoni fix-xogħol tiegħu ta’ stima.2.10. Il-korpi ta’ l-EOTA għandhom jieħdu l-miżuri meħtieġa biex jiżguraw il-kunfidenzjalità ta’ l-informazzjoni kritika kollha li, fil-kors ta’ l-attivitajiet tagħhom, ikunu saru jafu biha.2.11. L-applikant għandu jiddikjara, b’mod li jorbot legalment, li hu jkun ser iħallas l-ispejjeż kollha li jirriżultaw mill-proċedura ta’ l-approvazzjoni u l-ġbir tad- dokumenti ta’ appoġġ skond ir-regoli nazzjonali.2.12. Jekk l-applikant ma jħarisx l-obbligi tiegħu kif imfisser f’dan id-dokument, il-korp ta’ l-approvazzjoni jista’, wara perjodu ta’ żmien raġonevoli, jikkanċella l-applikazzjoni.3. Ir-regoli li għandhom x’jaqsmu ma’ l-għoti ta’ ETA.3.0. L-ETA tirrigwarda biss aspetti tal-prodott li għandhom x’jaqsmu mal-ħtiġiet essenzjali kif definiti fl-Anness I tas-CPD u fid-Dokumenti ta’ l-Interpretazzjoni skond l-Artikolu 3.3. tas-CPD. Dawn l-aspetti biss għandhom x’jaqsmu mal-marka KE.Jekk jiġu kkunsidrati aspetti oħra, l-istima relevanti għandha tkun differenzjata b’mod ċar minn dawk relatati mal-ħtiġiet essenzjali, wara qbil bejn il-membri ta’ l-EOTA. Dawk l-istimi jkunu volontarji.Il-format ta’ l-ETA għandu jikkorrispondi mal-‘format ġenerali’ kif miftiehem mill- Kummissjoni tal-KE.3.1. L-għoti ta’ l-ETA abbażi tal-linja gwida ta’ l-ETA (skond id-Direttiva, l-Artikolu 9.1)3.1.1. Il-kontenut u l-format ta’ l-ETA għandhom jikkorrispondu mal-linja gwida relevanti ta’ l-ETA.3.1.2. Il-korp ta’ l-approvazzjoni li joħroġ l-ETA jibgħatha:- lill-korpi l-oħra kollha ta’ l-EOTA,- lis-Segretarjat Ġenerali li jibgħat kopja lill-Kummissjoni tal-KE.3.1.3. Matul perjodu transitorju stabbilit individwalment għal kull linja gwida ta’ l-ETA mill-EOTA, sabiex tkun assigurata l-komparabilità ta’ l-ETAs maħruġa mill-korpi ta’ l-approvazzjoni, l-abbozz ta’ l-ETA flimkien mad-dokumenti li jmorru miegħu (ir-riżultat tat-testijiet) jitressqu għal konsultazzjoni preliminari għand il-korpi relevanti ta’ l-EOTA [2] u s-Segretarjat Ġenerali waqt li jintalbu l-kummenti tagħhom fi żmien xahrejn.3.1.4. Kemm-il darba l-Kummissjoni tal-KE tistabbilixxi, skond id-dispożizzjonijiet tal-Artikolu 5.1 tas-CPD u wara l-parir tal-Kumitat Permanenti, nuqqas f’ċerta ETA minħabba nuqqas fil-linja gwida ta’ l-ETA, il-korpi ta’ l-approvazzjoni m’għandhomx joħorġu ETAs oħrajn abbażi tal-linja gwida ta’ l-ETA t’hawn fuq.3.2. L-għoti ta’ ETA mingħajr linja gwida ta’ l-ETA (skond id-Direttiva, l-Artikolu 9.2)3.2.1. Il-kontenut u l-format ta’ l-ETA għandhom jikkorrispondu mal-‘format ġenerali’ miftiehem mill-Kummissjoni tal-KE.3.2.2. Il-korp ta’ l-approvazzjoni li jirċievi talba skond il-punt 2.4 jew applikazzjoni għal ETA introdotta għall-ewwel darba għal prodott tal-familja konċernata għandu jagħmel konsultazzjoni preliminari mal-Bord Tekniku sabiex ikun jista’ jaqbel fil-prinċipju dwar l- għoti ta’ ETA għal dak il-prodott u fuq il-prinċipju tal-proċedura ta’ l-attestazzjoni ta’ konformità proposta.Jekk jintlaħaq konsensus fil-Bord Tekniku dwar l-applikazzjonijiet skond l-Artikolu 8.2a tas-CPD, allura l-informazzjoni approprjata kif mitluba mill-Kummissjoni tal-KE tintbgħat ma’l- approvazzjoni tal-President ta’ l-EOTA lill-Kummissjoni tal-KE biex tiġi miksuba l-awtorità biex jinħarġu l-ETAs. Jekk ma jkunx jista’ jintlaħaq konsensus fil-Bord Tekniku din għandha tingħadda lill-Kummissjoni Eżekuttiva għal deċiżjoni, dwar jekk din għandhiex tiġi sottomessa quddiem il-Kummissjoni tal-KE.Fil-każ ta’ applikazzjonijiet għal ETAs skond l-Artikolu 8.2 tad-Direttiva, il-Kummissjoni tal-KE għandha tikkonferma abbażi ta’ l-istima ta’ l-EOTA u ta’ l-informazzjoni relevanti, jekk il-prodott ta’ familja koperta bl-istandards armonizzati jew bl-istandards nazzjonali rikonoxxuti jkunx differenti b’mod sinifikanti minnhom u għalhekk jekk tistax tingħata approvazzjoni teknika Ewropea.3.2.3. Jekk jintlaħaq ftehim taħt 3.2.2 il-korp ta’ l-approvazzjoni li lilu tkun saret l-applikazzjoni għandu jkollu diskussjoni preliminari mal-korpi l-oħra relevanti ta’ l-EOTA fejn jiġi spjegat il-mod li jkun hemm il-ħsiebli jintuża biex titmexxa ’l quddiem l-applikazzjoni inkluż il-programm tat-test, il-ħtiġiet tal-prestazzjoni u l-mod tat-twettiq tal-attestazzjoni tal-konformità prevista.Il-korp ta’ l-approvazzjoni jikkunsidra r-rimarki formulati mill-korpi l-oħra ta’ l-EOTA.3.2.4. Meta l-applikazzjoni għal ETA tkun għal prodott ta’ familja li għaliha l-proċedura stabbilita fi 3.2.3 tkun diġà ġiet stabbilita l-ETA għandha tkun ibbażata fuq dik il-proċedura stabbilita.3.2.5. Qabel ma tinħareġ l-ETA, il-korp ta’ l-approvazzjoni jibgħat l-abbozz ta’ l-ETA lill-korpi relevanti ta’ l-EOTA u lis-Segretarjat Ġenerali flimkien mal-ġustifikazzjonijiet mogħtija mill- applikant waqt li jitlob il-kummenti tagħhom fi żmien xahrejn.L-ETA tinħareġ mill-korp ta’ l-approvazzjoni meta l-korpi kollha l-oħra relevanti ta’ l-EOTA jkunu taw kunsens bil-miktub wara li jkunu kkunsidraw l-Anness II, il-paragrafu 2, is-sentenza 3 tad-Direttiva.Iċ-ċirkolazzjoni ta’ l-ETA hi b’konformità ma’ 3.1.2.Jekk ikun hemm oġġezzjonijiet li ma jkunux jistgħu jiġu solvuti allura l-kwistjoni titpoġġa fuq l-Aġenda tal-Bord Tekniku.Jekk fil-Bord Tekniku jintlaħaq konsensus l-ETA tinħareġ mill-korp ta’ l-approvazzjoni.Jekk ma jkunx jista’ jintlaħaq konsensus is-suġġett jitpoġġa fuq l-Aġenda tal-Kummissjoni Eżekuttiva li tiddeċiedi dwar kull azzjoni sussegwenti.Jekk il-Kummissjoni Eżekuttiva ma tkunx tista’ tilħaq konsensus, il-materja għandha titressaq quddiem il-Kumitat Permanenti dwar il-Bini (l-Artikolu 9.2 tad-Direttiva) permezz tal-Kummissjoni tal-KE.4. L-irtirar ta’ ETA4.1. Il-korp ta’ l-approvazzjoni għandu jirtira l-ETA jekk il-Kummissjoni tal-KE tkun infurmat lill-Istati Membri skond il-paragrafu 1 ta’ l-Artikolu 5 1 tad-Direttiva.4.2. Il-korp ta’ l-approvazzjoni għandu jinforma lill-korpi l-oħra ta’ l-EOTA u lis-Segretarjat Ġenerali bl-irtirar. Is-Segretarjat Ġenerali jinforma lill-Kummissjoni tal-KE.5. Il-modifika ta’ ETA5.1. Għal modifika ta’ ETA l-proċedura ta’ applikazzjoni ġdida għalhekk tgħodd. L-applikazzjoni għandha tiġi indirizzata lill-korp ta’ l-approvazzjoni li jkun ħareġ l-approvazzjoni li tkun qed tiġi suġġetta għal modifika.5.2. Id-dispożizzjonijiet imsemmija fi 3.1 u 3.2 għandhom jiġu għalhekk applikati: il-proċedura ta’ l-approvazzjoni għandha tirreferi biss għall-punti direttament kkonċernati mill-modifika.5.3. ETA ġdida tinħareġ biex tissostitwixxi l-ETA preċedenti.6. L-estensjoni tal-validità6.1. B’konformità ma’ l-Artikolu 8(4) tad-Direttiva, il-perjodu tal-validità ta’ ETA jista’ jiġi estiż għal perjodu ulterjuri (b’mod ġenerali) ta’ ħames snin basta l-Kummissjoni tal-KE ma tkunx innotifikat lill-korpi kkonċernati ta’ l-approvazzjoni u/jew lill-EOTA li l-kundizzjonijiet li fuqhom l-ETA oriġinali kienet maħruġa nbidlu. L-applikazzjonijiet għandhom jiġu sottomessi bil-miktub u għandhom ikunu riċevuti mill-korp ta’ l-approvazzjoni mill-inqas sitt xhur qabel id-data ta’ l-iskadenza.Safejn għandha x’taqsam il-proċedura, id-dispożizzjonijiet imsemmija taħt 3.1 u 3.2 għalhekk jgħoddu.6.2. L-applikazzjoni għal estensjoni għandu jkollha magħha d-dokumenti tekniċi relevanti meħtieġa fil-linji gwida ta’ l-ETA għall-estensjoni ta’ ETA. Jekk dawn il-linji gwida ta’ l-ETA ma jkunux jeżistu, il-korp ta’ l-approvazzjoni wara konsultazzjoni mal-korpi ta’ l-EOTA, għandu jinforma lill-applikant liema dokumenti tekniċi għandhom jiġu ppreżentati.6.3. Dawk l-estensjonijiet isiru r-responsabbiltà tal-korp li joħroġhom u għandhom ikunu kompluti daqs l-istima oriġinali.[1] ĠU L 40, 11.2.1989, p. 12.[2] Il-korpi relevanti ta’ l-EOTA: il-korpi nominati mill-Istati Membri biex joperaw fil-qasam tas-suġġett.--------------------------------------------------Appendiċi 1L-APPLIKAZZJONI GĦAL APPROVAZZJONI TEKNIKA EWROPEA MSEMMIJA FIL-KAPITOLU III TAD-DIRETTIVA TAL-KUNSILL 89/106/KEE+++++ TIFF ++++++++++ TIFF +++++--------------------------------------------------Appendiċi 2(L-isem u l-indirizz tal-korp nominat ta’ l-approvazzjoni)IL-KONFERMA TAR-RIĊEVUTA TA’ L-APPLIKAZZJONI GĦALL-GĦOTI TA’ L-APPROVAZZJONI TEKNIKA EWROPEA MSEMMIJA FID-DIRETTIVA TAL-KUNSILL 89/106/KEE+++++ TIFF +++++--------------------------------------------------


title: Deċiżjoni tal-Kunsill 2013/497/PESK tal- 10 ta’ Ottubru 2013 li temenda d-Deċiżjoni 2010/413/PESK dwar miżuri restrittivi kontra l-Iran

text:
               12.10.2013

               MT

               Il-Ġurnal Uffiċjali tal-Unjoni Ewropea

               L 272/46

         DEĊIŻJONI TAL-KUNSILL 2013/497/PESK
   tal-10 ta’ Ottubru 2013
   li temenda d-Deċiżjoni 2010/413/PESK dwar miżuri restrittivi kontra l-Iran
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fis-26 ta' Lulju 2010, il-Kunsill adotta d-Deċiżjoni tal-Kunsill 2010/413/PESK (1).

               (2)

               Il-kriterji għan-nomina fir-rigward tar-restrizzjonijiet fuq l-ammissjoni fl-Unjoni u għall-iffriżar ta' fondi, li jkopru persuni u entitajiet li jkunu assistew persuni jew entitajiet nominati sabiex jevadu jew jiksru d-dispożizzjonijiet tar-Riżoluzzjonijiet tal-Kunsill tas-Sigurtà tan-Nazzjonijiet Uniti relevanti jew tad-Deċiżjoni 2010/413/PESK, għandhom jiġu aġġustati sabiex jinkludu persuni u entitajiet li jkunu huma nnfushom evadew jew kisru daw id-dispożiozzjonijiet.

               (3)

               Id-Deċiżjoni 2010/413/PESK għandha għalhekk tiġi emendata kif adatt,

         ADOTTA DIN ID-DEĊIŻJONI:
   Artikolu 1
   Id-Deċizjoni 2010/413/PESK hija b'dan emendata kif ġej:

               (1)

               Fl-Artikolu 19(1), il-punt (b) jiġi ssostitwit b'dan li ġej:

                           “(b)

                           persuni oħrajn mhux koperti mill-Anness I li jkunu impenjati fi, assoċjati direttament ma', jew jipprovdu appoġġ għall-attivitajiet nukleari sensittivi f'termini ta' proliferazzjoni tal-Iran jew għall-iżvilupp ta' sistemi ta' twassil ta' armi nukleari, anke permezz ta' involviment fl-akkwist tal-oġġetti, merkanzija, tagħmir, materjal u teknoloġija pprojbita, jew persuni li jaġixxu f'isimhom jew taħt id-direzzjoni tagħhom, jew persuni li evadew jew kisru, jew għenu lil persuni jew entitajiet indikati biex jevadu jew jiksru, id-dispożizzjonijiet ta’ UNSCR 1737 (2006), UNSCR 1747 (2007), UNSCR 1803 (2008) u UNSCR 1929 (2010) jew din id-Deċiżjoni, kif ukoll membri oħra tal-IRGC u persuni li jaġixxu f'isem l-IRGC jew l-IRISL, u persuni li jipprovdu assigurazzjoni jew servizzi essenzjali oħra lill-IRGC u lill-IRISL, jew lil entitajiet tagħhom jew ikkontrollati minnhom jew li jaġixxu f'isimhom, kif elenkati fl-Anness II;”.

               (2)

               Fl-Artikolu 20(1), il-punt (b) jiġi ssostitwit b'dan li ġej:

                           “(b)

                           persuni u entitajiet mhux koperti mill-Anness I li jkunu impenjati fi, assoċjati direttament ma', jew jipprovdu appoġġ għal, attivitajiet nukleari sensittivi f'termini ta' proliferazzjoni tal-Iran jew għall-iżvilupp ta' sistemi ta' twassil ta' armi nukleari, inkluż permezz ta' involviment fl-akkwist tal-oġġetti, merkanzija, tagħmir, materjal u teknoloġija pprojbita, jew persuni jew entitajiet li jaġixxu f'isimhom jew taħt id-direzzjoni tagħhom, jew entitajiet tagħhom jew ikkontrollati minnhom, inkluż permezz ta' mezzi illeċti, jew persuni u entitajiet li evadew jew kisru, jew għenu lil persuni jew entitajiet indikati biex jevadu jew jiksru, id-dispożizzjonijiet tal-UNSCR 1737 (2006), UNSCR 1747 (2007), UNSCR 1803 (2008) u UNSCR 1929 (2010) jew ta' din id-Deċiżjoni, kif ukoll membri oħra u entitajiet tal-IRGC u l-IRISL u entitajiet tagħhom jew ikkontrollati minnhom jew persuni u entitajiet li jaġixxu f'isimhom jew persuni u entitajiet li jipprovdu assigurazzjoni jew servizzi essenzjali oħra lill-IRGC u l-IRISL, jew lil entitajiet tagħhom jew ikkontrollati minnhom, kif elenkati fl-Anness II;”

         Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fil-Lussemburgu, l-10 ta’ Ottubru 2013.

            Għall-Kunsill

            Il-President

         R. SINKEVIČIUS

      (1)  Deċiżjoni tal-Kunsill 2010/413/PESK tas-26 ta' Lulju 2010 dwar miżuri restrittivi kontra l-Iran u li tħassar id-Pożizzjoni Komuni 2007/140/PESK (ĠU L 195, 27.7.2010, p. 39).


title: 2011/578/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit tal-Aġenzija Ewropea għall-Ambjent għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/155

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit tal-Aġenzija Ewropea għall-Ambjent għas-sena finanzjarja 2009
   (2011/578/UE)
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Ewropea għall-Ambjent għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Ambjent għas-sena finanzjarja 2009, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament tal-Kunsill (KEE) Nru 1210/90 tas-7 ta’ Mejju 1990 dwar l-istabbiliment tal-Aġenzija tal-Ambjent Ewropew u n-Network tal-Informazzjoni u l-Osservazzjoni tal-Ambjent Ewropew (3), u b’mod partikolari l-Artikolu 13 tiegħu,
   wara li kkunsidra r-Regolament (KE) Nru 401/2009 tal-Parlament Ewropew u tal-Kunsill tat- 23 ta’ April 2009 dwar l-Aġenzija Ewropea għall-Ambjent u n-Netwerk Ewropew ta’ Informazzjoni u Osservazzjoni tal-Ambjent (4), u b’mod partikolari l-Artikolu 13 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar il-qafas ta’ Regolament Finanzjarju għall-entitajiet imsemmija fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0122/2011),

               1.

               Jagħti l-kwittanza lid-Direttur Eżekuttiv tal-Aġenzija Ewropea għall-Ambjent għall-implimentazzjoni tal-baġit tal-Aġenzija għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea għall-Ambjent, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 58.

      (2)  ĠU L 248, 16.9.2002, p. 1.

      (3)  ĠU L 120, 11.5.1990, p. 1.

      (4)  ĠU L 126, 21.5.2009, p. 13.

      (5)  ĠU L 357, 31.12.2002, p. 72.
    ---documentbreak---

               27.9.2011

               MT

               Il-Ġurnal Uffiċjali tal-Unjoni Ewropea

               L 250/157

         RIŻOLUZZJONI TAL-PARLAMENT EWROPEW
   tal-10 ta’ Mejju 2011
   b’osservazzjonijiet li jagħmlu parti integrali mid-Deċiżjoni tiegħu dwar il-kwittanza għall-implimentazzjoni tal-baġit tal-Aġenzija Ewropea għall-Ambjent għas-sena finanzjarja 2009
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Ewropea għall-Ambjent għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Ambjent għas-sena finanzjarja 2009, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament tal-Kunsill (KEE) Nru 1210/90 tas-7 ta’ Mejju 1990 dwar l-istabbiliment tal-Aġenzija tal-Ambjent Ewropew u n-Network tal-Informazzjoni u l-Osservazzjoni tal-Ambjent Ewropew (3), u b’mod partikolari l-Artikolu 13 tiegħu,
   wara li kkunsidra r-Regolament (KE) Nru 401/2009 tal-Parlament Ewropew u tal-Kunsill tat- 23 ta’ April 2009 dwar l-Aġenzija Ewropea għall-Ambjent u n-Netwerk Ewropew ta’ Informazzjoni u Osservazzjoni tal-Ambjent (4), u b’mod partikolari l-Artikolu 13 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar il-qafas ta’ Regolament Finanzjarju għall-entitajiet imsemmija fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0122/2011),

               A.

               billi l-Qorti tal-Awdituri ddikjarat li kisbet assigurazzjonijiet raġonevoli li l-kontijiet annwali għas-sena finanzjarja 2009 huma affidabbli u li l-operazzjonijiet sottostanti huma legali u regolari,

               B.

               billi fil-5 ta’ Mejju 2010 l-Parlament ta l-kwittanza lid-Direttur Eżekuttiv tal-Aġenzija Ewropea għall-Ambjent għall-implimentazzjoni tal-baġit tal-Aġenzija għas-sena finanzjarja 2008 (6), u fir-Riżoluzzjoni tiegħu li takkumpanja d-deċiżjoni ta’ kwittanza, il-Parlament, inter alia,

                           —

                           talab lill-Aġenzija tkompli tipprovdi regolarment (jiġifieri kull ħames snin) evalwazzjoni esterna indipendenti abbażi tar-Regolament ta’ twaqqif (KEE) Nru 1210/90 u l-programmi ta’ ħidma adottati mill-Bord ta’ Ġestjoni,

                           —

                           innota l-osservazzjoni tal-Qorti tal-Awdituri li kien ikun aħjar kieku nbdiet proċedura ta’ appalti pubbliċi għall-kuntratt ta’ rinnovazzjoni tal-bini mikri mill-Aġenzija, milli titħallas kumpanija magħżula mis-sidien tal-bini,

                           —

                           jirrikonoxxi li l-Aġenzija implimentat 9 rakkomandazzjonijiet mis-27 li saru mis-Servizz ta’ Verfika Interna (IAS) mill-2006 ‘l hawn,

               C.

               billi l-baġit tal-Aġenzija għas-sena 2009 kien ta’ EUR 39 900 000 li jikkostitwixxi żieda ta’ 7.1 % fuq is-sena finanzjarja 2008,

               1.

               Jinnota li r-riżorsi finanzjarji totali disponibbli fl-2009 għall-Aġenzija Ewropea għall-Ambjent (EEA) jammontaw għal EUR 39 900 000, li minnhom EUR 34 560 000 ġejjin minn sussidji tal-Unjoni;

               2.

               Jinnota li ż-żieda ta’ EUR 2 800 000 meta mqabbla mal-baġit tal-EEA għall-2008 kienet immirata għall-iżvilupp ta’ erba’ oqsma ewlenin bħall-adattament għat-tibdil fil-klima, il-valutazzjoni tal-ekosistema, il-konsum u l-produzzjoni sostenibbli, u l-prevenzjoni u l-ġestjoni tad-diżastri kif identifikati fl-istrateġija multiannwali għall-2009-2013;

      Prestazzjoni

               3.

               Jilqa’ l-inizjattiva tal-Aġenzija biex tkompli tipprovdi regolarment evalwazzjoni esterna indipendenti abbażi tar-regolament ta’ twaqqif (KEE) Nru 1210/90 u l-programmi ta’ ħidma adottati mill-Bord ta’ Ġestjoni; jinnota b’mod partikolari li l-evalwazzjoni li jmiss se ssir fl-2012-2013;

               4.

               Jitlob għal darba oħra lill-Aġenzija biex tistabbilixxi, fit-tabella li għandha tinhemeż mar-rapport li jmiss tal-Qorti tal-Awdituri, tqabbil ċar tal-operazzjonijiet li twettqu matul is-sena li għaliha għandha tingħata l-kwittanza u fis-sena finanzjarja ta’ qabel, bil-għan li l-awtorità ta’ kwittanza tkun tista’ tevalwa l-prestazzjoni tal-Aġenzija minn sena għal oħra;

               5.

               Jitlob lill-Aġenzija biex tindirizza dawn l-erba’ oqsma essenzjali u biex taċċelera aktar l-iżvilupp tagħhom;

               6.

               Jilqa’ speċifikament l-Aġenzija bħala fornitur affidabbli ta’ informazzjoni ambjentali indipendenti u korretta għall-istituzzjonijiet kollha tal-UE, għall-Istati Membri tal-UE u għall-korpi kollha li jfasslu l-politika;

               7.

               Jinkoraġġixxi, għall-darba oħra, lill-Aġenzija tkompli bl-isforzi tagħha biex tkompli tiżviluppa l-metodi ta’ komunikazzjoni tagħha sabiex tattira aktar rappurtaġġ mill-midja dwar is-sejbiet tagħha u b’hekk tikkontribwixxi għad-dibattitu pubbliku dwar kwistjonijiet ambjentali importanti, bħat-tibdil fil-klima, il-bijodiversità u l-ġestjoni tar-riżorsi naturali; jemmen li tali miżuri jistgħu jwasslu għal mod kif taħdem aktar trasparenti u għal żieda fl-interess pubbliku fil-ħidma tal-Aġenzija:

               8.

               Jitlob lill-Qorti tal-Awdituri biex twettaq awditjar tal-prestazzjoni tal-Aġenzija;

      Proċeduri baġitarji

               9.

               Iħeġġeġ lill-Aġenzija ssaħħaħ ir-rabta bejn il-baġit u l-programm ta’ ħidma; jagħraf, fil-fatt, li l-Qorti tal-Awdituri rrappurtat proċeduri li ma kenux rigorużi biżżejjed għat-tfassil tal-baġit li jwassal għal għadd konsiderevoli ta’ trasferimenti baġitarji li jaffettwaw il-biċċa l-kbira tal-linji baġitarji (ekwivalenti għal 8 % mill-baġit tal-Aġenzija); jinnota, b’mod partikolari, li xi wħud minn dawn it-trasferimenti wasslu għal żidiet u tnaqqis suċċessivi fl-istess intestaturi baġitarji billi xi approprjazzjonijiet ma ntużawx u ġew ittrasferiti għal linji oħra tul is-sena;

               10.

               Huwa mħasseb dwar il-prattika tal-Aġenzija tat-twettiq ta’ trasferimenti biex tiżdied linja baġitarja sabiex titħallas (fit-30 ta’ Diċembru 2009) il-kera għall-bini tal-Aġenzija għall-ewwel semestru tal-2010 u titħallas mill-baġit tal-2009; jenfasizza li din il-prattika min-naħa tal-Aġenzija mhijiex konformi mal-prinċipju tal-annwalità u li naqqset l-ammont li għandu jitħallas lura lill-Kummissjoni;

               11.

               Jitlob lill-Aġenzija ttejjeb, sal-aħħar tas-sena, il-preċiżjoni tal-informazzjoni pprovduta mid-dipartimenti operattivi dwar l-istimi tan-nefqa operattiva dovuta;

      Riżorsi umani

               12.

               Jitlob lill-Aġenzija tirrimedja n-nuqqasijiet tagħha fil-proċeduri ta’ reklutaġġ li jipperikolaw it-trasparenza ta’ dawn il-proċeduri; jinnota, b’mod partikolari, li l-Qorti tal-Awdituri rrappurtat id-dgħufijiet li ġejjin: l-avviżi tal-postijiet battala ma speċifikawx numru massimu ta’ kandidati li għandhom jitqiegħdu fil-listi ta’ riserva, ma saritx deċiżjoni dwar il-mistoqsijiet użati waqt it-testijiet bil-miktub u l-intervisti qabel l-eżami tal-applikazzjonijiet, id-deċiżjonijiet tal-bords ta’ selezzjoni ma ġewx dokumentati biżżejjed, il-limiti dwar l-istedina għall-intervisti jew biex wieħed jitqiegħed fil-lista ta’ riserva ma ġewx stabbiliti minn qabel, u l-minuti ma kenux kompluti;

               13.

               Jinnota li kienu meħtieġa 10 postijiet addizzjonali fl-2009 għat-tisħiħ tal-kapaċitajiet fl-oqsma tal-valutazzjoni tal-ekosistema, il-konsum u l-produzzjoni sostenibbli, l-iżvilupp ta’ Sistema ta’ Informazzjoni Ambjentali Kondiviża, kif ukoll għall-ħolqien ta’ kapaċitajiet għall-iżvilupp ta’ oqsma ġodda ta’ ħidma fl-adattament għat-tibdil fil-klima u fil-prevenzjoni u l-ġestjoni tad-diżastri; iħeġġeġ, f’dan ir-rigward, titjib ulterjuri fil-proċess ta’ reklutaġġ f’termini ta’ trasparenza, kif indikat mill-Qorti tal-Awdituri;

      Verifika interna

               14.

               Jagħraf li tliet rakkomandazzjonijiet mis-segwitu mis-Servizz ta’ Verifika Interna (IAS) tar-rakkomandazzjonijiet ta’ verifika passati għad iridu jiġu implimentati; jinnota, b’mod partikolari, li dawn jirrigwardaw l-iktar postijiet sensittivi, kontrolli fil-post/verifiki ta’ għotjiet u ċirkwiti finanzjarji u jitqiesu bħala “importanti ħafna”;

               15.

               Jilqa’ l-fatt li l-Aġenzija inkludiet il-valutazzjoni ġenerali tal-IAS tal-Aġenzija fir-Rapport ta’ Attività Annwali tagħha; iqis dan bħala l-aħjar prattika li għandha tiġi segwita minn Aġenziji oħra;

               16.

               Jirreferi, fir-rigward tal-osservazzjonijiet l-oħra li jakkumpanjaw id-Deċiżjoni dwar il-kwittanza u li huma ta’ natura orizzontali, għar-riżoluzzjoni tiegħu tal-10 ta’ Mejju 2011 (7) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 338, 14.12.2010, p. 58.

      (2)  ĠU L 248, 16.9.2002, p. 1.

      (3)  ĠU L 120, 11.5.1990, p. 1.

      (4)  ĠU L 126, 21.5.2009, p. 13.

      (5)  ĠU L 357, 31.12.2002, p. 72.

      (6)  ĠU L 252, 25.9.2010, p. 151.

      (7)  Testi adottati, P7_TA(2011)0163 (Ara paġna 269 ta’ dan il-Ġurnal Uffiċjali).


title: Deċiżjoni tal-Kunsill (UE) 2017/1138 tad-19 ta' Ġunju 2017 dwar il-pożizzjoni li għandha tittieħed f'isem l-Unjoni Ewropea fl-ewwel laqgħa tal-Konferenza tal-Partijiet tal-Konvenzjoni ta' Minamata dwar il-Merkurju fir-rigward tal-adozzjoni tal-kontenut meħtieġ taċ-ċertifikazzjoni msemmija fl-Artikolu 3(12) tal-Konvenzjoni u tal-gwida msemmija fl-Artikolu 8(8) u (9) tal-Konvenzjoni

text:
               27.6.2017

               MT

               Il-Ġurnal Uffiċjali tal-Unjoni Ewropea

               L 164/56

         DEĊIŻJONI TAL-KUNSILL (UE) 2017/1138
   tad-19 ta' Ġunju 2017
   dwar il-pożizzjoni li għandha tittieħed f'isem l-Unjoni Ewropea fl-ewwel laqgħa tal-Konferenza tal-Partijiet tal-Konvenzjoni ta' Minamata dwar il-Merkurju fir-rigward tal-adozzjoni tal-kontenut meħtieġ taċ-ċertifikazzjoni msemmija fl-Artikolu 3(12) tal-Konvenzjoni u tal-gwida msemmija fl-Artikolu 8(8) u (9) tal-Konvenzjoni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 192(1), flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fil-11 ta' Mejju 2017, il-Konvenzjoni ta' Minamata dwar il-Merkurju (1) (il-“Konvenzjoni”) ġiet approvata, f'isem l-Unjoni Ewropea, permezz tad-Deċiżjoni tal-Kunsill (UE) 2017/939 (2).

               (2)

               Il-Konvenzjoni ser tidħol fis-seħħ fis-16 ta' Awwissu 2017. L-ewwel laqgħa tal-Konferenza tal-Partijiet għall-Konvenzjoni (il-“KPK 1”) ser issir mill-24 sad-29 ta' Settembru 2017 f'Ġinevra. F'dawn iċ-ċirkostanzi, jenħtieġ li l-Unjoni tiddetermina l-pożizzjoni li għandha tittieħed fil-KPK 1.

               (3)

               L-Artikolu 3(8) tal-Konvenzjoni jirrikjedi li l-Partijiet li għandhom l-intenzjoni li jimportaw il-merkurju minn pajjiż mhux parti jippermettu tali importazzjoni biss bil-kondizzjoni li jiġu pprovduti b'ċertifikazzjoni mill-pajjiż mhux parti li qed jesporta li l-merkurju importat la jkun ġej minn estrazzjoni primarja tal-merkurju u lanqas minn eċċess ta' merkurju mid-dekummissjonar ta' faċilitajiet ta' kloroalkali (iċ-“ċertifikazzjoni”).

               (4)

               L-Artikolu 3(12) tal-Konvenzjoni jipprevedi l-adozzjoni tal-kontenut meħtieġ taċ-ċertifikazzjoni mill-KPK 1. Għalhekk tali kontenut meħtieġ taċ-ċertifikazzjoni ser ikollu effetti legali.

               (5)

               Ir-Regolament (UE) 2017/852 tal-Parlament Ewropew u tal-Kunsill (3) huwa konformi mad-dispożizzjonijiet tal-Artikolu 3(8) tal-Konvenzjoni, kif ikkomplementat mill-kontenut meħtieġ propost taċ-ċertifikazzjoni.

               (6)

               L-Artikolu 8(4) tal-Konvenzjoni jirrikjedi li l-Partijiet jiżguraw li punti ta' sorsi ġodda li jaqgħu fi ħdan il-kategoriji tas-sorsi elenkati fl-Anness D jużaw l-aqwa tekniki disponibbli u l-aqwa prattiki ambjentali disponibbli biex jikkontrollaw u, fejn ikun possibbli, inaqqsu l-emissjonijiet tal-merkurju u tal-komposti tal-merkurju fl-atmosfera.

               (7)

               L-Artikolu 8(5) tal-Konvenzjoni jipprevedi li l-partijiet għandhom jikkontrollaw u, fejn ikun possibbli, inaqqsu l-emissjonijiet fl-arja tal-merkurju u tal-komposti tal-merkurju mil-punti ta' sorsi eżistenti li jaqgħu fi ħdan il-kategoriji tas-sorsi elenkati fl-Anness D billi jimplimentaw waħda jew aktar mill-miżuri li ġejjin: l-użu tal-aħjar tekniki disponibbli u l-aħjar prattiki ambjentali; l-istabbiliment ta' miri kwantifikati jew ta' valuri ta' limitu tal-emissjonijiet; l-istabbiliment ta' strateġija ta' kontroll multinkwinanti; jew ta' miżuri alternattivi.

               (8)

               L-Artikolu 8(7) tal-Konvenzjoni jirrikjedi li l-Partijiet jistabbilixxu u jżommu inventarju tal-emissjonijiet tal-merkurju u tal-komposti tal-merkurju fl-atmosfera.

               (9)

               L-Artikolu 8(8) tal-Konvenzjoni jistipula li l-KPK 1 għandha tadotta gwida dwar l-aħjar tekniki disponibbli u l-aħjar prattiki ambjentali, filwaqt li tqis kwalunkwe differenza bejn is-sorsi l-ġodda u dawk eżistenti u tqis il-ħtieġa li jiġu mminimizzati l-effetti transmedjali, u għandha ukoll tadotta gwida mmirata li tappoġġa l-Partijiet fl-implimentazzjoni tal-obbligi tagħhom skont l-Artikolu 8(5), b'mod partikolari biex jiddeterminaw il-miri u jistabbilixxu l-valuri ta' limitu tal-emissjonijiet.

               (10)

               L-Artikolu 8(9) tal-Konvenzjoni jipprevedi l-adozzjoni mill-Konferenza tal-Partijiet għall-Konvenzjoni, malajr kemm jista' jkun, ta' gwida dwar il-kriterji li l-Partijiet jistgħu jiżviluppaw skont l-Artikolu 8(2)(b), meta jagħżlu li japplikaw miżuri ta' kontroll dwar l-emissjonijiet tal-merkurju u tal-komposti tal-merkurju fl-arja biss għall-punti ta' sors li jkunu f'kategorija partikolari ta' sorsi elenkata fl-Anness D, bil-kundizzjoni li mill-inqas 75 fil-mija tal-emissjonijiet tal-kategorija ta' sorsi kkonċernata jkunu koperti, u ta' gwida dwar il-metodoloġija li għandha tintuża għat-tħejjija tal-inventarji tal-emissjonijiet tal-merkurju u tal-komposti tal-merkurju fl-arja.

               (11)

               It-tieni sentenza tal-Artikolu 8(10) tal-Konvenzjoni tispeċifika li l-Partijiet għandhom jieħdu kont tal-gwida meta jimplimentaw id-dispożizzjonijiet rilevanti ta' dak l-Artikolu. Għalhekk din il-gwida ser ikollha effetti legali.

               (12)

               Il-Kumitat Intergovernattiv ta' Negozjar tal-Konvenzjoni, fis-seba' sessjoni tiegħu li saret mill-10 sal-15 ta' Marzu 2016 fil-Ġordan, adotta, fuq bażi provviżorja, fl-istennija ta' adozzjoni formali mill-KPK 1, l-erba' dokumenti ta' gwida msemmija fl-Artikolu 8(8) u (9) tal-Konvenzjoni.

               (13)

               Il-leġislazzjoni tal-Unjoni, inklużi d-Direttiva 2010/75/UE tal-Parlament Ewropew u tal-Kunsill (4) u r-Regolament (KE) Nru 166/2006 tal-Parlament Ewropew u tal-Kunsill (5) hija konformi mad-dispożizzjonijiet tal-Artikolu 8 tal-Konvenzjoni, kif ikkomplementat mill-gwida proposta.

               (14)

               Għalhekk jenħtieġ li l-kontenut meħtieġ propost taċ-ċertifikazzjoni u l-erba' dokumenti ta' gwida proposti jiġu appoġġati,

         ADOTTA DIN ID-DEĊIŻJONI
   Artikolu 1
   Il-pożizzjoni li għandha tittieħed f'isem l-Unjoni Ewropea fl-ewwel laqgħa tal-Konferenza tal-Partijiet għall-Konvenzjoni ta' Minamata dwar il-Merkurju (il-“Konvenzjoni”), għandha tkun li tappoġġa l-adozzjoni tal-kontenut meħtieġ taċ-ċertifikazzjoni msemmija fl-Artikolu 3(12) u tal-gwida msemmija fl-Artikolu 8(8) u (9) tal-Konvenzjoni.
   Bidliet minuri fid-dokumenti msemmija fl-ewwel paragrafu jistgħu jiġu maqbula mir-rappreżentanti tal-Unjoni, f'konsultazzjoni mal-Istati Membri matul il-laqgħat ta' koordinazzjoni, mingħajr deċiżjoni ulterjuri tal-Kunsill.
   Artikolu 2
   Id-Deċiżjoni(jiet) tal-Konferenza tal-Partijiet għall-Konvenzjoni li tadotta/jadottaw id-dokumenti msemmijin fl-Artikolu 1 għandha/għandhom tiġi/jiġu ppubblikata(i) f'Il-Ġurnal Uffiċjali tal-Unjoni Ewropea.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, id-19 ta' Ġunju 2017.

            Għall-Kunsill

            Il-President

         J. HERRERA

      (1)  ĠU L 142, 2.6.2017, p. 6.

      (2)  Deċiżjoni tal-Kunsill (UE) 2017/939 tal-11 ta' Mejju 2017 dwar il-konklużjoni f'isem l-Unjoni Ewropea tal-Konvenzjoni ta' Minamata dwar il-Merkurju (ĠU L 142, 2.6.2017, p. 4).

      (3)  Regolament (UE) 2017/852 tal-Parlament Ewropew u tal-Kunsill tas-17 ta' Mejju 2017 dwar il-merkurju, u li jħassar ir-Regolament (KE) Nru 1102/2008 (ĠU L 137, 24.5.2017, p. 1).

      (4)  Direttiva 2010/75/UE tal-Parlament Ewropew u tal-Kunsill tal-24 ta' Novembru 2010 dwar l-emissjonijiet industrijali (il-prevenzjoni u l-kontroll integrati tat-tniġġis) (ĠU L 334, 17.12.2010, p. 17).

      (5)  Regolament (KE) Nru 166/2006 tal-Parlament Ewropew u tal-Kunsill tat-18 ta' Jannar 2006 dwar il-ħolqien ta' Reġistru Ewropew dwar ir-Rilaxx u t-Trasferiment ta' Inkwinanti u li jemenda d-Direttivi tal-Kunsill 91/689/KEE u 96/61/KE (ĠU L 33, 4.2.2006, p. 1).


title: 2012/832/UE: Deċiżjoni tal-Bank Ċentrali Ewropew tal- 10 ta’ Diċembru 2012 li temenda d-Deċìżjoni BĊE/2010/21 dwar il-kontijiet annwali tal-Bank Ċentrali Ewropew (BĊE/2012/30)

text:
               22.12.2012

               MT

               Il-Ġurnal Uffiċjali tal-Unjoni Ewropea

               L 356/93

         DEĊIŻJONI TAL-BANK ĊENTRALI EWROPEW
   tal-10 ta’ Diċembru 2012
   li temenda d-Deċìżjoni BĊE/2010/21 dwar il-kontijiet annwali tal-Bank Ċentrali Ewropew
   (BĊE/2012/30)
   (2012/832/UE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 26.2 tiegħu,
   Billi:

               (1)

               Id-Deċiżjoni BĊE/2010/21 tal-11 ta’ Novembru 2010 dwar il-kontijiet annwali tal-Bank Ċentrali Ewropew (1) tistabbilixxi r-regoli għat-tħejjija tal-kontijiet annwali tal-Bank Ċentrali Ewropew (BĊE).

               (2)

               Artikolu 3 tad-Deċiżjoni BĊE/2010/21 jispeċifika illi l-assunzjonijiet bażiċi tal-kontabilità ddefiniti fl-Artikolu 3 tal-Linja Gwida BĊE/2010/20 tal-11 ta’ Novembru 2010 dwar il-qafas legali għall-kontabilità u r-rappurtar finanzjarju fis-Sistema Ewropea tal-Banek Ċentrali (2) japplikaw ukoll għall-finijiet tad-Deċiżjoni BĊE/2010/21. Dan japplika inter alia għall-Artikolu 3(c) tal-Linja Gwida BĊE/2010/20 fir-rigward ta’ avvenimenti li jseħħu wara l-karta tal-bilanċ, li jistipula illi l-attiv u l-passiv jiġi aġġustat għal avvenimenti li jseħħu bejn id-data tal-karta tal-bilanċ annwali u d-data li fiha r-rapporti finanzjarji jiġu approvati mill-korpi relevanti jekk jeffettwaw il-kundizzjoni tal-attiv jew il-passiv fid-data tal-karta tal-bilanċ.

               (3)

               Jeħtieġ li jiġi ċċarat għall-kontijiet annwali tal-BĊE illi avvenimenti li jseħħu wara l-karta tal-bilanċ għandhom jiġu kkunsidrati biss sad-data li fiha jiġi awtorizzat il-ħruġ tar-rapporti finanzjarji, jiġifieri id-data li fiha l-Bord Eżekuttiv jawtorizza l-preżentazzjoni tal-kontijiet annwali tal-BĊE lill-Kunsill Governattiv għall-approvazzjoni.

               (4)

               Id-Deċiżjoni BĊE/2010/21 għandha għalhekk tiġi emendata f’dan is-sens,

         ADOTTA DIN ID-DEĊIŻJONI:
   Artikolu 1
   Emenda
   L-Artikolu 3 tad-Deċiżjoni BĊE/2010/21 huwa mibdul b’li ġej:

      “Artikolu 3
      Prinċipji bażiċi tal-kontabilità
      Il-prinċipji tal-kontabilità fundamentali ddefiniti fl-Artikolu 3 tal-Linja Gwida BĊE/2010/20 għandhom japplikaw ukoll għall-finijiet ta’ din id-Deċiżjoni. Bħala deroga mill-ewwel sentenza tal-Artikolu 3(c) tal-Linja Gwida BĊE/2010/20, avvenimenti li seħħew wara l-karta tal-bilanċ għandhom jiġu kkunsidrati biss sad-data li fiha jiġi awtorizzat il-ħruġ tar-rapporti finanzjarji, jiġifieri id-data li fiha l-Bord Eżekuttiv jawtorizza l-preżentazzjoni tal-kontijiet annwali tal-BĊE lill-Kunsill Governattiv għall-approvazzjoni.”.

   Artikolu 2
   Dħul fis-seħħ
   Din id-Deċizjoni tidħol fis-seħħ fil-31 ta’ Diċembru 2012.

      Magħmul fi Frankfurt am Main, l-10 ta’ Diċembru 2012.

            Il-President tal-BĊE

         Mario DRAGHI

      (1)  ĠU L 35, 9.2.2011, p. 1.

      (2)  ĠU L 35, 9.2.2011, p. 31.


title: Deċiżjoni tal-Kummissjoni (UE) 2017/1525 tal-4 ta' Settembru 2017 li temenda d-Deċiżjoni 2014/256/UE, sabiex ittawwal il-validità tal-kriterji ekoloġiċi għall-għoti tal-ekotikketta tal-UE għall-prodotti tal-karta ttrasformata (notifikata bid-dokument C(2017) 5948) (Test b'rilevanza għaż-ŻEE. )

text:
               6.9.2017

               MT

               Il-Ġurnal Uffiċjali tal-Unjoni Ewropea

               L 230/28

         DEĊIŻJONI TAL-KUMMISSJONI (UE) 2017/1525
   tal-4 ta' Settembru 2017
   li temenda d-Deċiżjoni 2014/256/UE, sabiex ittawwal il-validità tal-kriterji ekoloġiċi għall-għoti tal-ekotikketta tal-UE għall-prodotti tal-karta ttrasformata

         (notifikata bid-dokument C(2017) 5948)

   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 66/2010 tal-Parlament Ewropew u tal-Kunsill tal-25 ta' Novembru 2009 dwar skema ta' Ekotikketta tal-UE (1), u b'mod partikolari l-Artikolu 8(3)(c) tiegħu,
   Wara li kkonsultat mal-Bord tal-Unjoni Ewropea għat-Tikkettar Ekoloġiku,
   Billi:

               (1)

               Id-Deċiżjoni tal-Kummissjoni 2014/256/UE (2) tiskadi nhar it-2 ta' Mejju 2017.

               (2)

               Saret valutazzjoni li kkonfermat ir-rilevanza u l-adegwatezza tal-kriterji ekoloġiċi attwali, kif ukoll ir-rekwiżiti ta' valutazzjoni u ta' verifika relatati, li huma stabbiliti mid-Deċiżjoni 2014/256/UE. Għalhekk, id-Deċiżjoni 2014/256/UE jenħtieġ li tiġi emendata skont dan.

               (3)

               Il-miżuri previsti f'din id-Deċiżjoni huma skont l-opinjoni tal-Kumitat stabbilit bl-Artikolu 16 tar-Regolament (KE) Nru 66/2010,

         ADOTTAT DIN ID-DEĊIŻJONI:
   Artikolu 1
   L-Artikolu 4 tad-Deċiżjoni 2014/256/UE jinbidel b'li ġej:

      “Artikolu 4
      Il-kriterji ekoloġiċi għall-grupp ta' prodotti ‘prodotti tal-karta ttrasformata’, u r-rekwiżiti ta' valutazzjoni u ta' verifika relatati, għandhom jibqgħu validi sal-31 ta' Diċembru 2020.”

   Artikolu 2
   Din id-Deċiżjoni hija indirizzata lill-Istati Membri.

      Magħmul fi Brussell, l-4 ta' Settembru 2017.

            Għall-Kummissjoni

         Karmenu VELLA

            Membru tal-Kummissjoni

      (1)  ĠU L 27, 30.1.2010, p. 1.

      (2)  Id-Deċiżjoni tal-Kummissjoni 2014/256/UE tat-2 ta' Mejju 2014 li tistabbilixxi l-kriterji ekoloġiċi għall-għoti tal-Ekotikketta tal-UE għal prodotti tal-karta ttrasformata (ĠU L 135, 8.5.2014, p. 24).